Ostali sportovi - Karate: Pregršt medalja za »Dinamo« na prvenstvu Banata\nKarate: Pregršt medalja za »Dinamo« na prvenstvu Banata\nNapisano u kategoriji Ostali sportovi, 10 marta, 2015\nNajmlađi takmičari Karate kluba »Dinamo« nastavili su po tradiciji sa uspesima. Na Prvenstvu Banata za poletarce, pionire i nade koje je održano u nedelju u Banatskom Karlovcu podmlađena ekipa najmlađih takmičara »Dinama« i ovoga puta je bila najmasovniji i najsupešniji klub sa osvojene 32 medalje.\nZlatne medalje osvojili su: Sofija Bubalo, Ana Živojnović, Katarina Petković, Milica Gagić, Vanja Čekerevac, Jovan Perović, Goran Obućina, Luka Vujičić, Nemanja Nestorov i Aleksandar Zdešić svi u katama, a Darko Spaskovski u borbama. Srebrne medalje osvojili su: Anđela Đekić, Tamara Dragičević, Ognjen Čekerevac, Stefan Stojković, Milica Savić, Milica Šoškić, Antonije Ćulibrk, Luka Bogdanov, svi u katama i Nikola Ivanović u borbama. Bronzane medalje osvojili su: u katama Jovana i Aleksandra Stoilkovski, Andrija Radivojev, Vanja Vijičić, Jelena Milentijević, Nikolina i Katarina Furundžić, Katarina Šarenac, Martina Volčeski, Barabara Pećanac svi u katama, a u borbama Miljan Vasraković i Aleksandar Zdešić.\nOdlični su bili i debitanti Đorđe Ivković i Relja Miljić koji su poraženi u borbi za medalju i morali su da se zadovolje visokim petim mestom. Ponovo se pokazalo da je opravdano što je Karate Savez Vojvodine vratio u sistem takmičenja Prvenstvo zone Banat (spojeni su Južni i Severni Banat). Ponovo je jedno ovako masovno takmičenje održano u novoj hali u Banatskom Karlovcu u odličnoj organizaciji KK »Nukite« i KK »Vladimirovac« i ovo je veoma značajno za popularizaciju karate sporta u Banatu koji je po ostvarenim rezultatima svojih takmičara najuspešniji zonski region u Srbiji.\nZadovoljstvo za trenere Dinama svakako je odličan nastup namlađih takmičara, a posebno debitanata koji su prvi put nastupili na takmičenju i veoma uspešno nastavili tradiciju prethodnih generacija. Svi oni su se kvalifikovali za Prvenstvo Vojvodine koje će se održati za pošetkom aprila u Inđiji. Jedan od najboljih seniora Srbije Nikola Jovanović nastupio je na tradicionalnom turniru u Virovitici i osvojio srebrnu medalju u kategoriji do 75kg. Seniorski reprezentativci Srbije ove nedelje su nastavili sa pripremama u Pančevo, pod vođstvom Predraga Stojadinova.


Lizing doneo privredi Srbije 5,0 mlrd evra za 12 godina | Kamatica\nPočetna > vest > Lizing doneo privredi Srbije 5,0 mlrd evra za 12 godina\nLizing doneo privredi Srbije 5,0 mlrd evra za 12 godina\nTekst objavljen: 16.10.2016 11:30\nZa finansiranje malih i srednjih preduzeća (MSP) u Srbiji putem lizinga postoji veliki potencijal, ali je ovaj finansijski instrument, nažalost, za sada nedovoljno korišćen, poručeno je sa skupa o lizingu u Privrednoj komori Srbije (PKS).\nKako je saopšteno na 4. godišnjoj konferenciji "Lizing u godini preduzetništva - jačanje privrede kroz razvoj malih i srednjih preduzeća", u privredu Srbije je investirano više od pet milijardi evra u proteklih 12 godina kroz finansiranje MSP putem lizinga.\nZamenik generalnog menadžera PKS MihaIio Vesović kaže da je za komoru od izuzetnog značaja da mala i srednja preduzeća budu upoznata sa onim finansijskim instrumentima koji su neophodni kako bi mogli da održe svoje poslovanje i podignu ga na viši nivo.\n"Finansijski lizing je instrument koji je značajan u nabavci nove opreme, koja itekako utiče na produktivnost i konkurentnost kompanija", izjavio je Vesović, dodajući da je finansijski lizing izuzetno bitan instrument.\nPomoćnik ministra privrede za MSP i preduzetnike Katarina Obradović Jovanović je poručila da je osnovni motiv Vlade da pronađe način na koji će povećati saradnju sa privatnim sektorom i lizing kućama, dodajući istovremeno da je, pored bankarskih kredita, izuzetno važno i razvijanje drugih finansijskih insutrumenta.\nOna je istakla da interesovanje za lizing trenutno nije veliko, zbog čega je apelovala na lizing kuće da dostave svoje predloge i mere resornom ministarstvu.\nCilj konferencije je, prema rečima predsednika Asocijacije lizing kompanija Srbije (ALCS) Borisa Stevića, da lizing industrija takođe podrži "Godinu preduzetništva" u Srbiji, ali i otvaranje dijaloga, unapređenje poslovnog ambijenta i proširenje spektra finansijskih instrumenata.\n"Pogodnosti finansijskog lizinga su brz i jednostavan proces odobrenja, a velika prednost je što podržavamo startap kompanije koje imaju slabije finansijske pokazatelje, zato što ne zahtevamo dodatne kolaterale", istakao je Stević.\nU ovoj oblasti, kako kaže, postoji veliki potencijal, i potrebno je da lizing bude uključen u programe za nabavku opreme i da učestvuje u finansiranju javnih nabavki, pošto će one tako postati transparentnije, jer lizing direktno finansira predmet lizinga tako da se direktno zna šta se nabavlja.\n"Privredna društva su najveći korisnici lizinga", kazao je Stević, dodajući da vrednost novozaključenih ugovora godinama beleži konstantan rast.\nNa pitanje da li se očekuju novi proizvodi u lizing industriji, Stević odgovara odrično, dodajući da je lizing industrija sama po sebi ulaganje u osnovna sredstva.\n"Očekujemo da se izmeni Zakon o finansijskom lizingu i da se lizing kao proizvod učini još atraktivnijim i privlačnijim, što će obezbediti povoljnije uslove za krajnje korisnike", poručuje Stević.\nKonferenciju su organizovali Asocijacija lizing kompanija Srbije (ALCS) i Privredna komora Srbije (PKS).\nPrivrednoj komori Srbije (PKS) lizing lizing finansiranje


Ostale vesti, 05.07.2012, 11:32 AM\nEvropski parlament želi da od 2015. godine sva nova vozila u Evropi u slučaju sudara automatski zovu službe hitne pomoći koristeću uslugu hitnog poziva zvanu ePoziv (eCall), zbog čega je u utorak izglasao rezoluciju kojom od Evropske komisije traži da se ePoziv pretvori u zakon.\nParlament smatra da bi uvođenje hitnog poziva projektovanog da automatski poziva evropski broj hitne pomoći 112 kad se desi sudar, omogućilo službama spašavanja da na mesto nesreće stignu brže, čime bi se godišnje spasilo 2500 života, a posledice povreda smanjile za 10 do 15%.\nPoziv bi se aktivirao pomoću ugrađenih senzora, poput onih u vazdušnim jastucima, ili tako što bi neko od putnika u kolima pritisnuo odgovarajući taster.\nZa otkrivanje mesta sudara sistemi ePoziva koristili bi satelite i lociranje na bazi mobilne telefonije. Zavisno od mesta sudara kontaktirao bi se najbliži centar za hitnu pomoć i njemu bi se poslao minimalni skup podataka koji sadrži vreme, smer kretanja vozila i njegovu identifikaciju, indikaciju da li je poziv aktiviran automatski ili ručno i eventualno informaciju o mogućem davaocu servisnih usluga. Slanjem ovih dodatnih podataka smanjili bi se ne samo nesporazumi i stres, već i moguće jezičke barijere između putnika i operatera.\nSistem se ne bi smeo koristiti za nadzor nečijeg kretanja ili određivanje mesta na kome se nalazi, izuzev kad je ta osoba uključena u incident.\nIdeja ePoziva postoji još od 2003. i Evropska komisija je 2005. potpisala dogovor s proizvođačima automobila i tehnokompanijama po kome bi se od 2009. novi automobili opremali sistemom za ePoziv. Međutim, dobrovoljno prihvatanje ovog sistema nije uspelo, jer ga do sada ima samo 0,4% evropskih automobila. Zbog toga poslanici Evropskog parlamenta traže od Evropske komisije da hitno usvoji zakon koji će propisati da sistem ePoziva bude obavezan i da se u budućnosti sa automobila proširi i na autobuse, motorcikle i kamione.\nPoslanici predlažu da ova usluga bude besplatna za sve vozače u Evropi. U dokumentu objavljenom na strani Evropske komisije, piše da bi uređaj za ePoziv trebalo da košta oko 100 evra kad se bude ugrađivao u sve automobile. Komisija očekuje da bi se ePoziv mogao koristiti i u komercijalne svrhe, na primer, za dodatne šeme osiguranja, praćenje ukradenih vozila i elektronsku naplatu putarine.\nPuna primena ePoziva zahteva saradnju javnih službi, automobilskih kompanija i operatora mobilne telefonije. Ukoliko postane obavezan proizvođači će ga ugrađivati u svaki novi automobil, a zemlje članice EU morale bi da unaprede svoje sisteme pozivanja hitne pomoći kako bi ih usaglasile sa standardima ePoziva. Neke zemlje nisu pristale da koriste ePoziv, a među onima koje jesu on se još uvek tek uvodi.


Hotel Gazcue, Santo Domingo (sa fotografijama i recenzijama) | Booking.com\nHotel Gazcue (Hotel), Santo Domingo (Dominikanska Republika) - ponude\nCalle Danae 2, 10205 Santo Domingo, Dominikanska Republika – Odlična lokacija - prikaži mapu\nHotel Gazcue toplo dočekuje Booking.com goste od 14. avg. 2015.\n뀐 Smešten u jednoj od najbolje ocenjenih oblasti u gradu Santo Domingo, ovaj hotel ima odličnu ocenu lokacije: 8,3\nU kom periodu želite da boravite u objektu Hotel Gazcue?\n5 objekata u gradu Santo Domingo kao što je Hotel Gazcue - rezervisano u poslednja 12 sata\nGuibia Zlatni pesak\nMontesinos Zlatni pesak\nPunta Torrecillas Beach Zlatni pesak\nOlimpijski stadion Felix Sachez\n3 razloga da izaberete objekat Hotel Gazcue\nSadržaji smeštajnog objekta: Hotel Gazcue\nKućni red Objekat Hotel Gazcue je otvoren za posebne zahteve - dodajte zahtev u sledećem koraku.\nNiska ocena za destinaciju Santo Domingo\nRecenzije svih gostiju Porodice (8) Parovi (11) Individualni putnici (16) Poslovni putnici (5)\nSve ocene gostiju Izvanredan: 9+ (11) Dobar: 7 – 9 (17) Ok: 5 – 7 (9) Loš: 3 – 5 (2) Veoma loš: 1 – 3 (2)\n40 osoba trenutno traži smeštaj u gradu Santo Domingo\nJedna od najživopisnijih četvrti u gradu Santo Domingo!\nGuibia Posmatranje zalaska sunca\nKako stići do objekta Hotel Gazcue od aerodroma Međunarodni aerodrom Las Amerikas\nKliknite ovde za više hotela i drugih smeštaja blizu popularnih znamenitosti na destinaciji: Santo Domingo\nMeđunarodni aerodrom Las Amerikas (SDQ) 24,4 km\nMeđunarodni aerodrom Samana El Catey (AZS) 91,1 km


Nova Paco Rabanne lančana kolekcija BUILD LOVE koja promoviše ljub...\nAko jeste Paco Rabanne nova kolekcija je kao stvorena za vas. Kreirana sa ciljem da zagolica vašu maštu, ova kolekcija će učiniti da vaša pojava bude primetna na sva...\nPrstenje za anksioznost je hit u svetu! Pitali smo psihologa da li...\nMerilin Monro je možda tvrdila da su „dijamanti najbolji prijatelji žene“, ali Karolina Šojfele, su...\nDok jedni vole glam i sjajne detalje, drugi preferiraju jednostavnije oblike, a treći opet teže ka nekim neuobičajenim oblicima i kombinacijama materijala. Možda ste...\nAko ste ljubitelj nakita i ako želite sebi da poklonite neke lepe, jednostavne minđuše koje nikad neće izaći iz mode, naš predlog je da se opredelite za one u obliku...\n7 bezvremenskih komada nakita koje svaka žena treba da ima u svojo...\nOd pamtiveka, nakit simbolizuje lepotu, eleganciju, status, luksuz i prefinjenost.\nTokom protekle godine u industriji se dogodila prava modna revolucija: ako su nedavno dizajneri i i...\nTakođe na toj listi je i specifična vrsta nakita koja deluje kao da nastala od metalnih prstenova, žice, šrafova, komada alata ili neke teške mašinerije tzv hardware...\nI dok mnoge kulture za nakit vezuju svoje običaje, tradiciju i način iskazivanja poštovanja božanstvima, savremeno doba nakit prepoznaje kao dodatak lepoti osobama k...\nAko ste ljubitelj pirsinga, svideće vam se naša današnja tema, bilo da već imate pozamašnu kolekciju ovih simpatičnih minđuša na svom telu ili ne. Reč je o pirsu u o...\nDva minuta prazničnog raspoloženja u novogodišnjem filmu Cartier Love Is Al...\nLejdi Dajana i umetnost recikliranja dragulja: dragocene čoker ogrlice koje...


Novi HP Deskjet Ink Advantage štampači za ekonomičnu, brzu i kvalitetnu štampu - IT RešenjaIT Rešenja\nYou Are Here: Home » Rešenja » Novi HP Deskjet Ink Advantage štampači za ekonomičnu, brzu i kvalitetnu štampu\nNovi HP Deskjet Ink Advantage štampači za ekonomičnu, brzu i kvalitetnu štampu\nAutor: Aleksandar Kovačević Datum: 05. 09. 2012. Rubrika: Rešenja | komentar : 0\nKompanija Hewlett-Packard (HP) je objavila potpuno novi koncept štampanja – HP Deskjet Ink Advantage program.\nŠirok portfolio Ink Advantage štampača omogućava korisnicima da štampaju do dva puta više stranica za istu cenu.\nOsnovna prednost ove linije je ekonomična štampa u prepoznatljivom HP kvalitetu, kao i niz inovativnih tehnoloških rešenja među kojima se ističe funkcija direktne bežične štampe (wireless direct printing) koja ne zahteva prisustvo mreže\nNovi Ink Advantage koncept štampanja omogućava kućnim korisnicima i mikro-preduzećima da štampaju do 2X veći broj stranica za istu cenu uz prepoznatljiv i postojan HP kvalitet!\nHP Deskjet Ink Advantage 2515 All-in-One štampač ima ugrađen displej za jednostavno štampanje, skeniranje i kopiranje, i istovremeno je pogodan za štampu u visokoj rezoluciji i sve to uz niske troškove štampe.\nHP Deskjet Ink Advantage 3515, 3525, 5525 i 6525 e-All-in-One štampači pored gore navedenih opcija, nude i opciju HP wireless direct printing koja omogućava korisnicima da jednostavno štampaju sa mobilnog telefona koji ima wireless pristup i to bez prisustva mreže ili rutera.\nHP Deskjet Ink Advantage 4615 All-in-One i 4625 e-All-in-One štampači omogućavaju korisnicima da štampaju, skeniraju, kopiraju i šalju fax, a da pri tom smanje do 40% utrošak energije uz pomoć funkcije Scheduled On/Off.\nNova HP Deskjet ink Advantage linija štampača je poboljšana sa više funkcija i sa većom brzinom štampe od prethodnih modela. Cene ovih uređaja biće različite, kako bi HP odgovorio na različite potrebe svojih kupaca. Ovu seriju čine 7 Ink Advantage štampača.\nInovativna tehnološka rešenja prvi put viđena na tržištu\nNovi HP Deskjet Ink Advantage 3515, 3525, 5525 i 6525 e-All-in-One štampači dolaze sa inoviranim funkcijama koje se prvi put pojavljuju na tržištu. Uvodeći ova inovativna rešenja, kompanija HP potvrdila je i unapredila poziciju lidera ispunjavajući potrebe i želje svojih kupaca i omogućavajući im nekoliko stvari:\nJednostavno štampanje sa bilo kog mobilnog uređaja koji ima wireless pristup, bez prisustva mreže ili rutera, i to sve zahvaljujući funkciji HP wireless direct printing\nŠtampanje sa bilo kog mesta zahvaljujući funkciji HP ePrint\nDirektno skeniranje u e-mail box-ove i to bez korišćenja PC-ja koristeći HP Deskjet Ink Advantage 5525 i 6525 e-All-in-One štampače\nSvi Ink Advantage štampači poseduju ENERGY STAR sertifikat i omogućavaju i do 50 odsto uštede papira zbog automatskog, dvostranog štampanja i kopiranja.\nViše izbora za pristupačnu, ekonomičnu štampu\nPotencijalni korisnici imaju sedam novih DeskJet Ink Advantage štampača za ekonomičnu štampu:\nHP Deskjet Ink Advantage 2515 All-in-One štampač idealan je za kućne korisnike koji žele kompaktan i ekonomičan uređaj. Korisnici mogu jednostavno da štampaju, skeniraju i kopiraju dokumenta i fotografije uz pomoć preciznog displeja i da prilagode slike ili tekst uz pomoć tastera “reduce/enlarge”. Studenti, takođe, mogu da iskoriste povoljnost štampe bez margina uz HP kvalitet, kako bi napravili impresivne rezultate.\nHP Deskjet Ink Advantage 4615 All-in-One, 4625 e-All-in-One štampači idealni su za poslovne korisnike koji zahtevaju sveobuhvatan uređaj sa funkcijama za štampanje, skeniranje, kopiranje i slanje faks-a. Odštampana dokumenta su izvanrednog HP kvaliteta i po niskim troškovima štampe. Uređaji su sa ENERGY STAR sertifikatom i imaju 35-stranica Document Feeder kako bi se štampanje završilo brzo i efikasno.\nSa štampačem HP Deskjet Ink Advantage 4625 e-All-in-One, kućni korisnici i oni u manjim kancelarijama mogu jednostavno štampati i ako su dosta udaljeni od uređaja, i to zahvaljujući HP ePrint funkciji koja, između ostalog, korisnicima omogućava i da da dele resurse uz pomoć wireless mreže.\nNiski troškovi štampe, izuzetan HP kvalitet štampe\nDva nova Ink kertridža, HP 650 i HP 655 serije, napravljena su sa uvođenjem novih HP DeskJet Ink Advantage štampača. Ovi originalni HP Ink kertridži mogu da štampaju i do 600 strana po ceni već od 1.000 dinara, a da je pri tom kvalitet tih dokumenata na jako visokom nivou, a odštampane fotografije su laboratorijskog kvaliteta.\nInovativni HP Ink Advantage koncept omogućava studentima da zablistaju zahvaljujući odštampanom materijalu koji koriste u svojoj edukaciji i zahvaljujući svojim projektima koji su odštampani po veoma povoljnoj ceni; Kućni korisnici i mikro-preduzeća mogu uživati u pouzdanoj i kvalitetnoj štampi uz niske troškove.\nZbog izuzetne pouzdanosti, HP DeskJet Ink Advantage štampači svojim korisnicima omogućavaju smanjenje troškova koje bi imali usled oštećenja štampača, a koje može nastati korišćenjem alternativnih kertridža.\nBloger Marko Čavić, koji je prvi imao prilike da testira jedan od uređaja, na samom događaju je sa prisutnima podelio svoje utiske o novom HP – ovom konceptu.\nOn je istakao da je impresioniran ekonomičnošću, kvalitetom, i brzinom rada uređaja iz HP Ink Advantage programa i da će svoje utiske nastaviti da deli sa svim zainteresovanim čitaocima na portalima https://mi2design.com/mobile/ i https://www.mondo.rs/cs505/Magazin/Komunikacije.html.


Čelnici Partizana se polako spremaju za život nakon odlaska Rikarda Gomeša, koji se nalazi na meti Al Hilala, pa su ovog utorka doveli ogromno pojačanje.\nOno o čemu se spekulisalo prethodnih dana i nedelja, dobilo je potvrdu. U Humsku je stigao napadač Rome Umar Sadik, koji će što pre pokušati da se dokaže treneru Savi Miloševiću.\nNigerijski fudbaler će narednu sezonu provesti u crno-belima kao pozajmljeni igrač italijanskog kluba, za šta će Partizan morati da izdvoji 100.000 evra.\nUkoliko se Umar Sadik dobro pokaže i zadovolji ukuse čelnih ljudi "parnog valjka", Partizan će moći da otkupi njegov ugovor, i to za 1,6 miliona evropskih novčanica.\nDa podsetimo, Sadik je pre Rome nastupao za Speciju, Bolonju, Torino, NAK Bredu, Rendžers i Peruđu. Biće prvi izbor Save Miloševića u napadu, pošto se svakog časa očekuje odlazak Rikarda Gomeša. Za napadača sa Zelenortskih ostrva najzainteresovaniji je Al Hilal iz Saudijske Arabije, koji bi na račun crno-belih uplatio šest miliona evra.


ГСПРС Независност – Страна 321\nObradović je, nakon sastanka s predstavnicima sindikata prosvete, rekao da je postignuta saglasnost o potrebi formiranja „socijalnog pakta“ na nivou države vezanog za obaveze vlade o pitanju kretanja cena javnih usluga i plata zaposlenih, uz obavezu da se štrajk obustavi.\nMinistar prosvete je ponovo zatražio da se prekine štrajk u školama i naglasio da se o zaradama više razgovarati neće, jer će plate zavisiti od ekonomske sirtuacije.\nO svim ostalim pitanjima, kada budu na dnevnom redu, učestvovaće reprezentativni sindikati, kako oni koji su potpisali protokol tako i oni koji nisu, rekao je Obradović i ponovio da je od sindikata traženo da prekinu štrajk, kako bi škole nadoknadile izgubljeno gradivo, jer deca ne treba da trpe posledice štrajka.\n„Dogovorili smo se da analiziramo efekte Zakona o osnovama sistema obrazovanja i vaspitanja i da nam sindikati daju sugestije za njegova bolja rešenja“, rekao je Obradović i naveo da je dogovoreno da se analiziraju podaci školskih uprava o broju zaposlenih u osnovnim i srednjim školama i podataci Trezora, da se vidi da li postoje razlike u broju zaposlenih.\nTakođe, „dogovorili smo se da kroz socijalno-ekonomski pakt razmotrimo mogućnost da u drugoj polovini godine izvršimo korekciju koeficijenata zaposlenih u prosveti“, naglasio je ministar prosvete, i naveo da je dogovoreno da se formira radna grupa koja bi radila na izmenama kolektivnog ugovora.\nObradović je naveo da Ministarstvu prosvete još nije dostavljen plan nadoknade izgubljenih časova tokom potpune obustave rada, jer nisu svi direktori škola uradili svoj posao, odnosno nisu sačinili predlog nadoknade.\nSpecijalni savetnik ministarke finansija Bogdan Popović, koji je prisustvovao razgovorima sa sindiaktima prosvete, rekao je novinarima da je MMF u suštini prihvatio projekciju o gabaritnoj (ukupnoj) cifri koja će biti raspoloživa za javni sektor i penzionere.\nJedino je ostalo pitanje strukture isplate, rekao je Popović, jer MMF izražava bojazan da ako isplata bude kroz zarade, da se to prenese na 2012. godinu, rekao je Popović.\n„U toku naredna dva, tri dana Ministarstvo finansija će pokušati da ostane pri svojoj platformi, isplata će ići ka svim javnm sektorima, samo je pitanje načina, da li u vidu jednokratne pomoći ili korekcije zarada“, rekao je Popović.\nMeđutim, predsednik Unije sindikata prosvetnih radnika Leonardo Erdelji rekao je novinarima da se štrajk u školama nastavlja, jer nije postignut pomak ni na današnjoj rundi razgovora, iako su trajali tri sata.\nDanašnjim razgovorima je prisustvovala i ministarka finansija Diana Dragutinović.


MjuzNews | Vesti iz sveta muzike - Vibrator u rikverc i Posno prase u gostima kod Jugoslava - Domaca muzika i autori\nU nedelju, 8 decembra, na RTS 1, posle Dnevnika 3 i u sredu, 11. decembra na Studiu B od 22:30h, opet gledamo Jelen Top 10, u kome nastupaju ženska punk grupa iz Pančeva Vibrator u rikverc i obrenovačko Posno prase.\n„Vibratorke“, kako sebe od milošte zovu, nam dolaze iz Pančeva, a sa Jugoslavom će razgovarati o maloj zastupljenosti žena na domaćoj rock sceni, ali i tome kako su fascinirale Davora Gobca iz grupe Psihomodo Pop. U emisiji će otkriti kako je došlo do saradnje sa Cleopatra Records iz Los Anđelesa, a i predstaviće „Doris“, prvi singl sa novog albuma!\nPosno prase je energični i buntovni bend iz Obrenovca, a predstaviće se naslovnom numerom sa njihovog debi EP-a „Demo država“. Frontmen Zlatko Rakonjac, koji je ujedno i glumac, govoriće o uzorima, planovima benda ali i potrebi glumaca da se oprobaju i u muzici!\nKao i uvek, upoznaćemo se sa TOP 10 najboljih domaćih nastupa i spotova!\nposno prase /\nJelen TOP 10: Retrospektiva protekle 2013. godine\nHitovi i izjave koje ćemo pamtiti!


Grafičar jesenji prvak\nNaš razvojni tim Grafičar je savladao Zemun (1:0) golom Maronga i time završio polusezonu na liderskoj poziciji u okviru Prve lige Srbije. Izabranici Milije Žižića su tokom jeseni pokazali da poseduju ogroman potencijal, kao i da se u našoj filijali kali veliki broj igrača koji bi u najskorijem vremenskom periodu mogli da dobiju šansu u prvom timu.\nKada su prošle godine fudbaleri Grafičara napravili istorijski uspeh i osvojili Srpsku ligu Beograd, utisak je bio da su premašili sva očekivanja. Međutim, izabranici Milije Žižića, momci koji u proseku imaju 21 godinu su ove sezone pokazali da ne samo mogu da se nadigravaju sa iskusnijim ekipama, već i da su najkvalitetniji u drugom rangu takmičenja.\nSve to pokazuje i situacija na tabeli koja govori da je Grafičar posle 23 odigrana kola osvojio 41 bod (12 pobeda, 5 remija i 6 poraza) i iza sebe ostavio Metalac sa 40 i OFK Bačku sa 37 bodova. Ideja oko Grafičara kao razvojnog tima, uspešna je i sa aspekta toga što su pojedinci, poput Erakovića i Gavrića, još više skrenuli pažnju na sebe i produžili ugovore sa Crvenom zvezdom, a verujemo da će uskoro, ne samo njih dvojica, već i još neki igrači dobiti priliku u seniorskom timu.\nUpravo je Željko Gavrić prvi strelac ekipe sa sedam postignutih pogodaka i najbolji asistent sa pet pasova koji su pretvoreni u gol.\nIgrači koji su nosili dres Grafičara tokom jeseni:\nStrahinja Savić, Nemanja Stanojević (golmani), Stefan Dabić, Siniša Mladenović, Stefan Marjanović, Strahinja Eraković, Stefan Vukadin, Matija Mrkela, Marko Konatar, Srđan Nikolić (odbrana), Nemanja Stojić, Stefan Santrač, Usman Marong, Stefan Fićović, Vukan Đorđević, Željko Gavrić, Jug Stanojev, Aleksandar Stojković, Miloš Džugurdić (sredina), Dejan Vidić, Filip Kukuličić, Milan Panović (napad).


U pripremi prehrambeni paketi za socijalno ugrožene kategorije :: realno55 ::\nRadovan Višković//Foto: RTRS\n- Tragamo za najboljim modelom. Model koji ima Srbija nije se u praksi do kraja pokazao kao dobar. Srbija ima vrstu hljeba koji se naziva "Sava", ali interesovanje za tu vrstu hljeba nije na nekom značajnom nivou. Mi možemo ići u takvu vrstu mjere da vidimo na koji način to riješiti - rekao je on.\n- Mi smo dali nalog mlinarima da određenu količinu pšenice pretvore u brašno. Da bi onemogućili bilo kakve zloupotrebe, spekulacije i slično, biće posebno pakovanje označeno amblemom Republike Srpske i Crvenog krsta, kako se takva vrsta brašna ne bi mogla naći u prodaji - pojasnio je premijer.


Faktor | Ambasada SAD-a u BiH: Implementirati incijativu o promjeni naziva ulica\nObjavljeno: 19.01.2021. u 20:00\nAmbasada SAD-a u BiH oglasila se povodom usvajanja incijative u Zastupničkom domu Parlamentarne skupštine BiH, kojom se traži od nadležnih institucija da promijene imena ulica, trgova, parkova, škola i drugih javnih površina i ustanova, koje nose nazive po pripadnicima ili saradnicima nacističkih ili fašističkih snaga.\n- Pozdravljamo usvajanje incijative u Zastupničkom domu da se u BiH konačno promijene nazivi ulica po ratnim zločincima i fašistima kao važan korak ka pomirenju i uzajamnom poštovanju. Općinske vlasti trebaju implenetirati ove izmjene bez odlaganja da bi ubrzali put BiH ka EU - navode se u saopćenju Ambasade SAD-a na Twitteru.\nAmbasada SADimena ulica\nČestitali Kordiću i Mariću\nAmbasada SAD-a: Nadamo da će novo rukovodstvo Mostara djelovati u duhu saradnje


Australijska pošta isporučila rekordnih 52 miliona paketa u decembru - logistikaitransport.com\nZa svojih 211 godina postojanja australijska pošta je mesec decembar 2020. godine, proslavila kao najuspešniji ikada. Sa više od 52 miliona isporučenih paketa, što je za, gotovo, 20 % više nego prethodne godine, pošta je tokom decembra uslužila 21 milion klijenata u svojih 4.000 poslovnica pošte.\nIzvršni direktor Rodney Boys rekao je da je decembar premašio sva očekivanja: “Iako je u proteklom periodu zabeležen snažan porast online kupovine, potražnja u decembru, zbog odluke miliona ljudi da svoje božićne poklone kupe preko interneta, dostigla je još viši nivo. Restrikcije usled kovid- 19 pandemije, obavezno socijalno distanciranje i smanjena frekvencija letova za Australijance je značilo da će isporuka novogodišnjih i božićnih paketa biti i više nego izazovna. Sa 60 novih i renoviranih objekata, 3.000 vozila\ndodatih u postojeći vozni park i dodatnim avionskim linijama, možemo reći da smo bili i više nego spremni da našim kupcima pružimo najbolju uslugu. Dodatna obuka je sprovedena u 2.700 poslovnica pošte, a regrutovano je i 5.000 novih ljudi.“\n„Zabeležiti ovakve rezultate, moguće je jedino apsolutnom posvećenošću i predanošću našeg neverovatnog tima, licenciranih poštanskih partnera kao i partnera za ugovaranje isporuka širom zemlje koji su neumorno radili u teškim okolnostima kako bi svima nama pružili jedan zaista fenomenalan Božić“, završio je Boys.


Aktuelno, Srbija i region, Vesti — By taty on October 4, 2012 8:35 pm\nSrbija će dobiti datum početka pregovora o pridruživanju Evropskoj uniji kad ispuni ključne kriterijume vezane za Kosovo, kaže se u sažetku izveštaja o napretku koji će biti objavljen naredne srede, a u koji je Tanjug imao uvid.\n“Komisija će sačiniti izveštaj kad utvrdi da je Srbija ispunila neophodni stepen saglasnosti sa kriterijumima koje je Savet postavio 5. decembra 2011, a naročito onima vezanim za Kosovo”, navodi se u internom dokumentu Evropske komisije (EK) koji ocrtava strategiju proširenja za period 2012-2013, a u kome su sadržani ključni delovi izvešstaja koji će biti zvanično predstavljen 10. oktobra.\nOvo u praksi znači da je Komisija odložila preporuku da se Srbiji odredi datum pregovora dok ne dođe do “vidljivog i održivog poboljšanja u odnosu sa Kosovom koji će omogućiti oboma da napreduju ka EU, a izbeći uzajamnu blokadu”, kako stoji u dokumentu.\nU strateškom papiru se konstatuje da je Srbija odmakla na putu da ispuni političke kriterijume iz Sporazuma o stabilizaciji i pridruživanju, ali da je neophodno obratiti posebnu pažnju na vladavinu prava, a naročito na reformu pravosuđa i nezavisnost ključnih institucija kao što je Narodna banka, kao i ojačati regionalnu saradnju.\nOvaj dokument sem toga sadrži i ocene Komisije o drugim zemljama koje se nalaze u različitim fazama procesa pridruživanja, uključujući Hrvatsku, Crnu Goru, Bosnu i Hercegovinu, Makedoniju, Albaniju i Tursku.\nPun izveštaj Komisije o napretku u procesu pridruživanja biće zvanično predstavljen u sredu, 10. oktobra, nakon čega će ga komesar za proširenje Sstefan File detaljno obrazložiti vlastima u Beogradu.\nTags: Datum pregovora ostaje vezan za Kosovo?, EK: Datum pregovora ostaje vezan za Kosovo, EU, Evropska komisija, Evropska Unija, Vesti iz Srbije\nTurski glumac Kenan Imirzalioglu, koji igra glavnog junaka Ezela, iz istoimene turske serije, priznao je da je gej. Kenan...


EU: Otvaramo pregovore sa Srbijom\nEU: Otvaramo pregovore sa Srbijom\nŠefovi država i vlada zemalja članica Evropske unije doneli su bezuslovnu odluku da Srbija u januaru otpočne pristupne pregovore sa unijom o članstvu u toj organizaciji. Prema Nacrtu zaključaka, ne postoji nijedan novi uslov koji naša zemlja treba da ispuni kako bi pregovori bili otvoreni. U Nacrtu zaključaka Evropskog saveta preporučuje se da se pristupni pregovori sa Srbijom otvore i navodi se da će prva međuvladina konfernecija, čime će i formalno biti otvoren pregovarački proces, biti održana najkasnije u januaru 2014. godine, navodi “Telegraf“.\nPre toga, Savet ministara EU treba da usvoji pregovarački okvir, koji bi potom trebalo da bude potvrđen na Samitu šefova država i vlada EU u decembru. Predsednik Evropskog saveta Herman Van Rompej na svom Tviter profilu rekao je da je EU odlučila da otpočne pregovore sa Srbijom. Evropska komisija pozvana je da izveštava o napretku u primeni sporazum Beograda i Prištine i o napretku u sprovođenju reformu. Evropski lideri su na kraju drugog dana Samita, koji je počeo juče po podne, raspravljali o datumu na osnovu preporuke koju je pre dva dana u Luksemburgu usvojio Ministarski savet, koji čine šefovi diplomatija zemalja članica.\nMinistri su tada preporučili da Srbija počne pristupne pregovore najkasnije u januaru 2014, s tim što je Nemačka insistirala da Savet EU u decembru ove godine još jednom potvrdi tu odluku nakon što se uveri da je sporazum o normalizaciji odnosa Beograda i Prištine u potpunosti sproveden. Iako je većina drugih članica tražila da pregovori počnu ranije bez dodatne potvrde Saveta, mehanizam odlučivanja zahteva konsenzus, pa je to jedan od ključnih razloga što pregovori neće početi pre januara.\nPremijer Srbije Ivica Dačić pred odlučujuću rundu razgovora šefova država i vlada zemalja članica EU da očekuje da Srbiji budu odobreni pregovori o članstvu i to bezuslovno. Podsetimo kancelarka Nemačke Angela Merkel rekla je ranije u Bundestagu da prva konferencija o pristupu Srbije Evropskoj uniji može da bude održana u januaru, tek posle potvrde u decembru o napretku u sprovođenju procesa implementacije briselskog sporazuma.


Start Barklija za "zatvor", fudbaler Evertona se izvukao sa žutim! - Sportske.net\nStart Barklija za "zatvor", fudbaler Evertona se izvukao sa žutim!\nLiverpul je pobedio Everton, mogli su da ostanu bez kapitena na duže nakon neopreznog starta fudbalera "Karamela".\nOn je ključ Liverpula ove sezone!Muk na "Gudisonu", Mane rešio derbi Mersisajda u sudijskoj nadoknadi!Muk na "Gudisonu", Mane rešio derbi Mersisajda u sudijskoj nadoknadi!"Tiho" na "Gudisonu", Stekelenburg povređen"Tiho" na "Gudisonu", Stekelenburg povređen\nMeč na "Gudisonu" je okončan pobedom "Redsa", postigli su Klopovi izabranici gol u sudijskoj nadoknadi, više o susretu OVDE.\nTokom čitavog meča viđeno je pregrtšt oštrih startova, Stekelenburg je meč završio ranije zbog povrede, a Ros Barkli je lako mogao da ga završi pre vremena zbog katastrofalnog starta nad kapitenom protivničke ekipe.\nDivljački je uklizao u 68. minutu na Džordana Hendersona, sudija Majkl Din ipak nije najbolje video čitavu sitauciju te je fudbaleru Evertona dao samo žuti karton.\nBarkli je imao sreću da Din nije najbolje ocenio sitauciju, a Henderson je imao sreću da stoji na nogama do kraja susreta, kako je mogao lako da završi sa ozbiljnijiom povredom.


Prvenstvo Srbije: Najviše medalja Novosađankama\nNaše stonoteniserke učestvovale su na seniorskom prvenstvu Srbije u Vrnjačkoj Banji. Tradicija da se sa državnih turnira naše igračice vraćaju sa najvećim brojem odličja, nastavljena je i ovog puta, a četvrtu godinu za redom STK Novi Sad ima najmanje vicešampiona na pozivnim turnirima ili državnim prvenstvima.\nNajsjajnije odličje i ove godine zasijalo je oko vrata Ane Žofije Fenjveši, koja je u paru sa Valentinom Nađ Nemedijem treću godinu za redom neprikosnovena u konkurenciji mešovitih parova. Sabina Šurjan, zajedno sa Izabelom Lupulesku, donela je još jednu zlatnu medalju za Novi Sad. Njih dve su bile najbolje u konkurenciji parova, gde su u finalu nadigrale naš tandem, Maksuti/Tružinski.\nAneta Maksuti i Sabina Šurjan bile su bronzane pojedinačno, jer su ih nakon dramatičnih mečeva u sedam setova zaustavile Andrea Todorović, odnosno, Dragana Vignjević. Takođe, bronzu u konkurenciji parova zaradile su Ana Žofia Fenjveši i Aleksandra Savić, kao i Aneta Maksuti sa Vladimirom Radonjićem i Viktorija Tružinski sa Markom Popovićem u miks dublu.\nOstaje žal za propuštenim prilikama u polufinalu pojedinačnog dela, gde je našim igračicama jako malo falilo da zakažu novosadsko finale, što bi predstavljalo vrhunac dominacije našeg kluba na turnirima STSS. Takođe, treba napomenuti da su žuto-plave briljirale prvog dana turnira, gde su, svaka u svojoj grupi, ostvarile maksimalan učinak i zauzele prvo mesto.


Autotransport Prijedor-Nova era u nekadašnjem gigantu - GradPrijedor.com - Portal grada Prijedora\nAutotransport Prijedor-Nova era u nekadašnjem gigantu\nPrijedorsko preduzeće „Autotransport“ i Nova banka potpisali su danas kredit od 1,2 miliona maraka, a tim novcem biće obnovljena i modernizovana ovdašnja autobuska stanica i zanovljen vozni park.\nNačelnik opštine Prijedor Marko Pavić izjavio je da ovim počinje nova era u „Autotransportu“.\n„Ovo je preduzeće koje je bilo u stečaju, pa ga je kupila Vlada Republike Srpske, a sada je u stopostotnom vlasništvu opštine. To je jedna od rijetkih firmi koja je prošla sve to, a da je nastavila djelatnost. `Autotransport` ne samo da je nastavio djelatnost nego se sad počinje razvijati i razvijaće se dalje i ubuduće“, naglasio je Pavić.\nDirektor „Autotransporta“ Prijedor Branko Kljajić rekao je da će ovim kreditnim sredstvima biti kupljena četiri nova autobusa, ukupne vrijednosti 1.034.000 KM, dok se obnova i modernizacija prijedorske autobuske stanice već radi.\n„Nabavka novih voznih jedinica, pružanje kvalitetnih usluga prevoza putnika, oživljavanje servisa, skladišta rezervnih dijelova, ali i nekadašnje turističke organizacije u sastavu `Autrtransporta` treba da vrate stari sjaj ovom preduzeću“, kazao je Kljajić i dodao da će svako širenje djelatnosti značiti i nova radna mjesta.\n„Autotransport“ bi do kraja godine trebalo da dobije tri turistička jedan autobus za gradsko-prigradski saobraćaj marke „Higer“, a ugovor sa ovim ponuđačem predviđa i mogućnost da „Autotransport“ bude ovlašteni serviser autobusa te kineske marke koja čini više od 80 odsto svih kupljenih autobusa u prethodnih nekoliko godina u BiH.\nDirektor prijedorske filijale Nove banke Goran Vukoje rekao je da je riječ o komercijalnom kreditu sa rokom otplate sedam godina i kamatnom stopom od 7,8 odsto koji je hipotekarno pokriven.


Kosovski Srbi između dve vatre\nPriština: predizborni poster sa slikom lidera najveće opozicione partije, Hašima Tačija.\nPredstavnici Srpskog nacionalnog veća (SNV) severnog Kosova strahuju od manipulacija oko odziva birača na kosovskim izborima 17. novembra.\nPredsednik SNV-a severnog Kosova Milan Ivanović rekao je za radio Slobodna Evropa da će u subotu SNV "u par navrata" izlaziti sa tačnim podacima koliko Srba je izašlo na izbore.\n"Pratićemo i kontrolisati taj broj izašlih da ne bi mnogo pokrali. Izlazićemo u subotu, bar u par navrata, sa tačnim podacima koliko je Srba izašlo u ovim našim opštinama od Leposavića do severne Mitrovice," najavio je on.\n"Dobićemo verovatno i određeni broj saopštenja iz unutrašnjosti, pa će SNV saopštiti koliko je Srba izašlo na birališta u ostalim delovima Kosova i Metohije", dodao je Ivanović.\nIvanović je ponovio stav SNV da Srbi ne treba da izađu na kosovske izbore, jer ne postoje uslovi za to, jer, kako je rekao, ključni stavovi iz Rezolucije 1244 SB UN nisu ispunjeni.\n"Pored toga, ovi izbori prejudiciraju buduće rešenje u smislu nezavisnosti (Kosova) i SNV poziva Srbe da ne učestvuju na izborima za institucije koje najavljuju jednostrano proglašenje nezavisnog Kosova", rekao je on.\n"Ako su Srbi protiv nezavisnog Kosova, a jesu, onda ne treba da učestvuju na izborima koji treba da promovišu nezavisnu državu na teritoriji države Srbije," poručio je Ivanović.\nPotrparol OEBS-a na Kosovu Sven Lindholm izrazio je nadu da će svi glasački centri na severu Kosova biti otvoreni u subotu 17. novembra.\n“Postoje planovi, ideje jer je pravo glasanja najjednostavnije osnovno demokratsko pravo i želimo da obezbedimo da svako na Kosovu, bez obzira gde živi, ima mogućnost da glasa ako želi. Trenutno se još uvek nadamo da će škole biti otvorene kao glasački centri i glasačke stanice ali ukoliko ne budu otvorene u subotu, onda će biti alternativnih rešenja,” kazao je on.\nBez nezavisnosti Kosovo ne može ka EU\nŠef Međunarodne krizne grupe Kris Paten upozorio je danas da bi odbijanje nekih članica Evropske unije da priznaju nezavisnost Kosova sprečilo da se ono integriše u EU, a doneće i velike nevolje Srbima u enklavama na jugu pokrajine, prenosi Beta.\nU autorskom članku "Evropa mora da stane uz Kosovo" za današnje "Hospodarske novini" iz Bratislave, on je kao najverovatniji scenario kada u decembru završe pregovori Beograda i Prištine naveo da će Kosovo jednostrano proglasiti nezavisnost a priznaće je odmah SAD i najmanje 22 članice EU.\n"Ako zemlje EU nisu u stanju da se dogovore oko statusa Kosova, evropska misija će krenuti sa novim hendikepom. Kako će činovnici, policija i sudije iz EU biti u stanju da efikasno rade u zemlji koju neke članice ni ne priznaju", naglašava Paten praktičnu stranu problema nove misije EU na Kosovu.\n"Neće moći da se sklope trgovinski sporazumi ili da se pokrene proces koji vodi ka članstvu u EU, kao što je usvajanje Sporazuma o stabilizaciji i pridruživanju", naglašava Paten i ocenjuje da bi Kosovo nastavilo da postoji u međunarodnom vakuumu ali samo pod drugim imenom.\nPaten takođe smatra da bi nepriznavanje nezavisnog Kosova donelo nevolje Srbima, pre svega onima na jugu pokrajine u izolovanim enklavama.\nNejedinstven stav EU prema Kosovu ohrabrio bi, prema njegovom mišljenju, Srbe na severu da probaju da taj deo Kosova pripoje Srbiji, dok bi Srbi na jugu ostali izolovani, čak i bez formalne zaštite koju im nudi Ahtisarijev plan.\n"Evropski protivnici kosovske nezavisnosti, pre svega Grčka i Kipar i oni koji se kolebaju, a to su trenutno Slovačka, Rumunija, Španija, Italija i Slovenija, nemaju, naravno, za pokrajinu nikakav alternativni plan," optužuje te zemlje Kris Paten.\n"Nikakav recept koji već nije otkriven tokom deset godina predloga i pregovora na svim nivoima. Nije zato preterano da se od njih zatraži da se priključe većini u EU. Rusija ume veoma vešto da u ime Beograda poziva na vernost pravoslavlju ili slovensko bratstvo, ali evropske veze trebalo bi da imaju prednost pred takvim emocijama," poručio je Paten.


Dačić: Resetovati odnose sa SAD, uskoro spomenik Vilsonu - 26.07.2018, Sputnik Srbija\nŠef diplomatije Ivica Dačić učestvovao je na ceremoniji u Kongresu SAD povodom obeležavanja stogodišnjice od podizanja srpske zastave na Beloj kući, istakavši da... 26.07.2018, Sputnik Srbija\n09:55 26.07.2018 (Osveženo: 10:13 26.07.2018)\nŠef diplomatije Ivica Dačić učestvovao je na ceremoniji u Kongresu SAD povodom obeležavanja stogodišnjice od podizanja srpske zastave na Beloj kući, istakavši da taj jubilej treba iskoristiti za resetovanje odnosa dveju zemalja.\n„Nit saradnje, kooperacija i podrška su se izgubile tokom svih ovih decenija. Nismo našli zajedničke interese i imenitelj u tom periodu i vreme je za popravljanje odnosa. Važno je da se o ovome razgovara sa novom američkom administracijom i mislim da je to šansa za Srbiju i srpski narod“, kaže Dačić.\nU izjavi nakon svečanosti u Kongresu, na kojoj je domaćin bila srpska premijerka Ana Brnabić, Dačić je izrazio zadovoljstvo zbog toga što se ono o čemu je godinama govorio na ovakav način obeležava u Vašingtonu, ali i u Beogradu.\n25 Jul 2018, 20:31\n„Izvukao sam iz zaborava to što se desilo pre 100 godina i počeo sa pričom koja je danas postala nešto o čemu američka administracija javno govori“, rekao je Dačić.\nKako je dodao, govori o činjenici da je Srbija imala veliku podršku SAD za vreme Prvog svetskog rata, kao i da je predsednik SAD Vudro Vislon u tačkama koje je objavio za rešenje svetske krize Srbiju i srpski narod stavio u te tačke, između ostalog, govoreći i da Srbija treba da dobije bezbedan i otvoren izlazak na more.\n„SAD su uvidele svu veličinu žrtve koje su podnele Srbija i srpski narod za vreme Prvog svetskog rata, naravno, naša saradnja se nastavila i za vreme Drugog svetskog rata. Obnovio sam tu priču i u Beogradu će uskoro biti otkriven spomenik Vudru Vilsonu“, dodao je on.\nKako je naveo, kada se počelo sa istraživanjem, otkrilo se i da je još 1919. godine Beograd dao prostoru ispred Železničke stanice ime po Vilsonu.\n„Sada planiramo da možda napravimo i zajednički spomenik Vilsonu i Pupinu jer oni simbolizuju američko-srpsko prijateljstvo“, rekao je on.\nDodao je i da je imao veoma dobar sastanak sa pomoćnikom državnog sekretara SAD Vesom Mičelom.\n„Nova administracija želi da čuje srpske predloge, stavove i da predloži kreativna rešenja, a ne da se bazira na onome što je već postalo kliše i što je radila prethodna administracija“, rekao je Dačić, navodi se u saopštenju Ministarstva spoljnih poslova.\nVažni su ovi kontakti, dodao je on, rekavši i da će imati sastanak sa savetnikom američkog predsednika za nacionalnu bezbednost Džonom Boltonom i da će učestvovati na Konferenciji o religijskim slobodama koju je sazvao državni sekretar Majk Pompeo.\n„Ovo je dobra prilika da se pronađu zajednički interesi koje smo izgubili svih ovih decenija i oni se samo mogu pospešivati ovakvim događajima“, rekao je Dačić.\nOn je dodao da će se održati sličan događaj u Beogradu, kada će na rezidenciji američkog ambasadora biti podignuta srpska zastava.


Pet znakova da je vreme za promenu posla\nBilo da je reč o vašem prvom dobijenom poslu ili da imate višegodišnje radno iskustvo u određenoj firmi, u životu svakog radnika povremeno se javlja želja za promenom posla. Međutim, ukoliko pripadate onoj grupi radnika koje ovaj osećaj prati gotovo svakodnevno, možda je vreme da počnete da razmišljate o ostavci i traženju novog posla.\nS obzirom da ovakva odluka nije nimalo jednostavna i da veoma je teško „prelomiti“ i napustiti posao koji donosi stabilne prihode, ona se definitivno ne donosi preko noći. Tek onda kada ste apsolutno sigurni da Vas sadašnji posao ne ispunjava ni u jednom segmentu i da je napokon došlo vreme da po tom pitanju nešto promenite, možete preduzeti konkretne korake. Ukoliko niste sigurni šta treba da radite, pred vama se nalazi pet znakova koji Vam mogu pomoći u donošenju ispravne odluke.\n1. Odlazak na posao postaje sve teži\nSvaki početak radne nedelje je težak i potpuno je razumljivo da tada nemate previše volje za upuštanje u nove radne zadatke i izazove. Međutim, ukoliko Vas takav osećaj prati tokom cele nedelje, jasno je da sadašnji posao čini da se osećate nezadovoljno i neispunjeno. Konstantno gledanje na sat tokom radnog vremena čekajući da se i ovaj dan već jednom završi, kao i brojanje dana do vikenda ili godišnjeg odmora takođe predstavljaju jasne znakove da Vam je neophodna promena. Kada ste zauzeti poslom tokom čitavog dana da uopšte i ne primetite koliko je sati i nije vam važno koji je dan u nedelji, tada možete biti biti sigurni da posao koji obavljate pravi posao za Vas.\n2. Nemogućnost napredovanja\nUkoliko smatrate da odlično obavljate svoj posao i da posedujete još pregršt kvaliteta i veština koje možete da pokažete na nekoj višoj poziciji, ali Vam se prosto ne ukazuje prilika da napredujete – to predstavlja još jedan od znakova zbog kojih bi trebalo da razmislite o promeni radnog mesta. Dakle, ukoliko želite da izgradite uspešnu karijeru gde će se Vaše znanje, iskustvo, talenti i veštine prepoznati, ceniti i nagraditi, jednostavno morate pronaći posao gde će Vam se pružiti šansa da iste i pokažete. U suprotnom, sve Vaše sposobnosti ostaće zarobljene na trenutnom radnom mestu bez mogućnosti da ih dalje razvijate i unapređujete. Ako ste prevazišli svoj trenutni posao i ne postoji prostor za napredovanje, ne dozvolite da Vas to zaustavi u građenju uspešne karijere.\n3. Hronična iscrpljenost\nU svakom poslu postoji određeni period kada morate da završite znatno više obaveza nego inače, pa se tada se prosto podrazumeva da ćete raditi dosta duže i napornije. Ali ukoliko vas prati hroničan umor i iscrpljenost zbog posla, što se vidljivo odražava na vaše ukupno psiho-fizičko stanje, vreme je da razmislite o promenama. Problemi vezani za posao često donose poremećaj sna, hroničan umor i ogromnu količinu stresa. Dobra plata za mnoge može biti dobar razlog da se nose sa ovim zdravstvenim poteškoćama. Međutim, na duge staze ovakva odluka će se pokazati kao loša, jer je zdravlje daleko važnije od poslovnih obaveza i visine zarade.\n4. Loša radna atmosfera\nMnogi ljudi kao razlog za napuštanje trenutnog radnog mesta i traženje novog zaposlenja navode negativnu radnu atmosferu, kao i loše odnose sa kolegama ili nadređenima. Iako vas možda trenutni posao ispunjava i obavljate ga savršeno, ono što može da naruši tu harmoniju jeste neprijateljski nastrojeno radno okruženje. Ukoliko najveći deo radnog vremena ili pauza provodite sami, onda je to jasan znak da odnosi sa kolegama nisu na zavidnom nivou, što može delovati prilično destruktivno. Loši međuljudski odnosi u radno okruženju mogu u velikoj meri uticati na to da se osećate zapostavljeno, neraspoloženo i tužno. Ne dozvolite da negativnost ljudi u vašoj radnoj sredini loše utiče na Vas i pronađite posao gde će Vam prijati promena okruženja.\n5. Neusklađenost poslovnog i privatnog života\nSvi zaposleni veoma dobro znaju kako da balansiraju između poslovnog i privatnog života, te sa manje ili više uspeha organizuju svoje vreme kako bi se ostvarili na svim važnim životnim poljima. Dobro izbalansirano vreme podrazumeva da pored posla imate dovoljno vremena da se posvetite porodici, prijateljima, ali i sebi samima.\nUkoliko Vaš privatan život već izvesno vreme trpi zbog posla, a predugo radno vreme ne ostavlja prostora za ostale aktivnosti , vreme je da potražite novi posao. Ako ne možete da se prisetite kada ste poslednji put izašli na večeru sa prijateljima ili kada ste otišli na porodično putovanje, dobro razmislite da li je Vaš sadašnji posao zaista vredan zanemarivanja dragocenog slobodnog vremena.\nViše od polovine žena u Srbiji niti radi, niti traži posao\nKontrolom autootpada i autoservisa u FBiH utvrđeno da 52 djeluju nelegalno


Vip mobile ulaže u razvoj mreže 23 miliona € Vip mobile ulaže u razvoj mreže 23 miliona € – Personal magazin\nVip mobile je uspešno završio prve dve faze velikog projekta unapređenja svoje mreže u Beogradu i ostatku Srbije vrednog 23 miliona evra koji obuhvata 21 grad i više od 550…\nVip mobile je uspešno završio prve dve faze velikog projekta unapređenja svoje mreže u Beogradu i ostatku Srbije vrednog 23 miliona evra koji obuhvata 21 grad i više od 550 lokacija. Modernizovana mreža Vip korisnicima obezbeđuje veću pokrivenost signalom na otvorenom i unutar objekata, i bolji kvalitet razgovora. Takođe, operater postavlja i više od 320 novih 2G i 3G baznih stanica duž glavnih saobraćajnica i u manjim mestima pa će korisničko iskustvo će biti značajno unapređeno, uz brži internet na mobilnim uređajima.\nModernizacija mrežne opreme uređajima najnovije generacije u Beogradu uspešno je obavljena na teritoriji Čukarice, Rakovice, Voždovca, Grocke, Zvezdare, Palilule, Savskog Venca, Starog grada i Vračara, kao i u Pančevu, Valjevu, Šapcu, Požarevcu, Smederevu, Vranju, Pirotu, Boru i Zaječaru.\nU narednih tridesetak dana radovi će u glavnom gradu obuhvatiti Novi Beograd, Zemun i Surčin kao i Leskovac, dok će do kraja oktobra mreža biti unapređena i u Nišu, Jagodini, Ćupriji, Paraćinu, Kragujevcu, Novom Pazaru, Kruševcu, Kraljevu, Čačku i Užicu.\nTokom trajanja radova moguće su kratkotrajne degradacije signala, pa Vip unapred moli svoje korisnike za strpljenje i razumevanje. Ukoliko primete teškoće u saobraćaju oni na svojim mobilnim telefonima treba da podese automatsko biranje mreže, u okviru opcije: „Podešavanje mreže“. Stručne ekipe su osposobljenje da planirane intervencije izvedu brzo i efikasno kako bi eventualne poteškoće bile svedene na minimum.\nVipova mrežna oprema spremna je da podrži mrežu 4. generacije (LTE) i ispunjava najviše međunarodne i domaće tehnološke i ekološke standarde.\nO rasporedu i trajanju radova korisnici će redovno biti obaveštavani preko javnih glasila i putem Vipovih SMS poruka, veb sajta, Korisničkog servisa i na prodajnim mestima.\nVip mobile ulaže u razvoj mreže 23 miliona € was last modified: August 13th, 2014 by Redakcija\n2G3Gbazne staniceVipVIP mobile\n“Rise of the Tomb Raider” izlazi samo za Xbox One!\nEvropski kosmički teretnjak ATV se poslednji put spojio sa MKS


Nove kuglane za klubove u Vojvodini (AUDIO) – SveVesti.net\nNove kuglane za klubove u Vojvodini (AUDIO)\nVojvođansko kugalanje može da se pohvali klubovima koji su višestruki prvaci Srbije, značajnim brojem reprezentativaca u svim selekcijama, a od nedavno i boljim uslovima za treniranje. Prema rečima predsednika Kuglaškog saveza Vojvodine Radovana Šunjke, nekoliko klubova u pokrajini ima nove kuglane, što će doprineti razvoju ovog sporta.\n“Postoji određeni napredak i neki klubovi su dobili nove segmentne kuglane, te su zbog boljih uslova treniranja u mogućnosti da unapređuju svoje kuglanje”, kaže Šunjka.\nOn ističe da je Vojvodina vodeća u kuglanju, a razlog vidi u postojanju tradicije kada je o ovom sportu reč. Osim boljih uslova, važna oblast u razvoju sporta je stručni kadar, a sve je više školovanih trenera koji rade sa podmlatkom.\nKuglaški savez Vojvodine zadužen je za programe razvoja, a Šunjka ističe da prioritet imaju mlađe kategorije, te da je učešće mladih na prvenstvima besplatno.\n“Na teritoriji Vojvodine imamo 50 aktivnih trenera koji su se usavršavali u okviru Zavoda za sport i medicinu, a za njih je dobar primer Marije Kresović koja je magistar nauka”, kaže Šunjka i zaključuje da je Zakonom o sportu previđeno da samo stručan kadar može da radi sa kategorijama pionira, kadeta i juniora.\nIako je u pitanju jedan od najuspešnijih srpskih sportova na Fakultetu sporta I fizičkog vaspitanja ne postoji odsek za kuglanje.\nFakultetski profesori drže nastavu budućim kuglaškim trenerima u Zavodu za sport i medicinu sporta, a da li će savez uspeti u nameri da se nastava odvija i u visokoškolskim ustanovama ostaje da vidimo.\nPrevious Odložena utakmica Makabija i Himkija u Evroligi\nNext Lojd vodio Zvezdu do pobede protiv Mege


GRBIĆU KORMILO PRVAKA POLJSKE – ODBOJKA VOLLEYBALL\nGRBIĆU KORMILO PRVAKA POLJSKE\nBez posla u klubu, selektor najboljih srpskih Nikola Grbić bio je samo nekoliko dana. Kada nije produžio saradnju sa Veronom, drugi klubovi kao da su jedva čekali priliku da stupe u pregovore. Najkonkretnija je bile ekipa Zaksa iz Keđeržina, ni manje ni više šampion jedne od najodbojkaškijih zemalja na svetu, Poljske.\n– Bio sam im prvi izbor, čekali su moj odgovor. Odluka nije bila ni malo laka, zbog nekih stvari vezanih za porodicu, ali sam na kraju sve stvari uzeo u obzir i potpisali smo ugovor.\nNema šta, veliki klub, veliki izazov za velikog trenera, a srpski stručnjak će stati pored klupe Zakse umesto nekada ljutog rivala na terenu, Andree Gardinija, koji preuzima Pjaćencu\nPrevious Post Previous Post MAJA I STEFANA NA TRENINGU PLAVIH\nSledeća objava Sledeća objava LIGA NACIJA (Ž) – TAKO TO RADE SVETSKE ŠAMPIONKE


Dodik: Agencija za bankarstvo ostaje u nadležnosti Srpske – Zvornik Danas\nNaslovna/VIJESTI/Ekonomija/Dodik: Agencija za bankarstvo ostaje u nadležnosti Srpske\nIgor Golubović Send an email 23. maja 2017\nBANJALUKA – Predsjednik Republike Srpske Milorad Dodik rekao je da će Agencija za bankarstvo Srpske ostati u nadležnosti Republike i da neće biti nikakve centralizacije, niti pomjeranja te vrste.\n„Slavica Injac je važan direktor Agencije za bankarstvo Republike Srpske. Ona je činila sve u prošlosti da Agencija postigne reference koje ima i zato smo joj zahvalni“, rekao je Dodik novinarima u Banjaluci.\nOn je dodao da se nikakav transfer nadležnosti u vezi sa bankarstvom, prije svega Agencije za bankarstvo neće desiti, iako već 15 godina postoje nastojanja da se to pitanje centralizuje na nivo BiH.\nDirektor Agencije za bankarstvo Republike Srpske Slavica Injac rekla je juče da bi najekonomičnije bilo da superviziju sistemski značajnih banaka vrši Centralna banka BiH jer je u složenoj zajednici, kakva je BiH, nemoguće segmentirano vršiti nadzor nad bankama koje posluju na cijeloj teritoriji BiH.\nMinistarstvo finansija Republike Srpske saopštilo je nakon toga da smatra neprihvatljivim i na zakonima nezasnovanim stav direktora Agencije za bankarstvo Srpske Slavice Injac da bi najekonomičnije bilo da superviziju sistemski značajnih banaka vrši Centralna banka BiH.\nU saopštenju je navedeno da bi svaka promjena u pogledu supervizije banaka u BiH predstavljala prenošenje nadležnosti sa Republike Srpske na zajedničke institucije BiH, što je za Srpsku neprihvatljivo, a Ministarstvo finansija nikada neće pristati na takva rješenja.\nagencija za bankarstvo milorad doik\nAlbanci se okupili ispred crkve u Đakovici\nIvanić: Od referenduma u RS neće biti ništa


Veljko Pešić - najsnažniji junior u dizanju tegova - JUGPRESS\nVeljko Pešić – najsnažniji junior u dizanju tegova\nProšle subote je u Knjaževcu održano Državno prvenstvo u Bench presu, na kome su učestvovala i dvojica takmičara iz kluba dizača tegova ,,Vlasina” iz Vlasotinca. Inače, na takmičenju je bilo 80 snažnih momaka dizača tegova iz cele Srbije.\nU izuzetno jakoj konkurenciji do 172 kilograma, Veljko Pešić iz Vlasotinca po treći put za redom postao je šampion Srbije i tako objedinio titulu najjačeg juniora na takmičenju.\nPored Veljka Pešića, za vlasotinački klub dizača tegova nastupao je i Boban Jovanović u kategoriji seniora do 105 kilograma i zazuzeo treće mesto podigavši 140 kgr.\n“Zadovoljan sam postignutim rezultatom u Knjaževcu, kao i ostalim rezultatima koje sam imao u toku ove godine. Već sada razmišljam o narednoj godini, jer želim da ona bude uspešnija od ove uspešne 2021.godine, a inače u planu imam obaranje državnih rekorda u takmičnjima koja slede i to na velikim takmičenjima i u konkurenciji vrsnih dizača tegova” – planira Veljko Pešić, dizač tegova iz Vlasotinca.


Rešenje statusa tokom ove godine\n27. septembar/rujan, 2006.\n“Moja je poruka da smo mi, Sjedinjene Američke Države, ozbiljno zainteresovane za rešavanje statusa Kosova i da pomognemo ljudima na Kosovu da pronađu svoju budućnost u miru, toleranciji i sa budućnošću u Evropi”, rekao je Frid, ističući kako američka vlada neće prestati da se angažuje dok se ne postigne taj cilj.\nDanas se Frid sastao sa predsednikom Kosova Fatmirom Sejdiu, pregovaračkom ekipom Kosova i šefom UNMIK-a\nFrid je rekao da ne želi da kaže otvoreno koji će biti status Kosova, ali dajući podršku misiji Marti Ahtisarija, on je rekao da budućnost Kosova neće biti povratak na prošlost, niti stvaranje jednonacionalnog Kosova, već budućnost Kosova treba da je multietnička i demokratska. On je pohvalio ponašanje delegacije Kosova tokom dosadašnjeg procesa pregovora o statusu Kosova i istakao kako odlaganje rešenja neće doprineti ničemu. Frid je istovremeno pozvao na prestanak svih akata nasilja, ističući da oni koji upotrebljavaju nasilje nisu patriote, već kriminalci i time neće nista postići. On je rekao da očekuje od institucija i naroda Kosova da gradi demokratske vrednosti i da se zauvek odvoji od nacionalističkih osećanja i delovanja.\nNa konferenciji za novinare, Danijel Frid i politički direktor Ministarstva inostranih poslova Nemačke Mihajl Šefer obećali su dalje angažovanje američke i nemačke vlade na rešavanju statusa Kosova i izrazile podršku misiji Marti Ahtisarija.\nŠefer je tom prilikom rekao da će se Kontakt grupa i nemačka vlada angažovati za kompromisno rešenje, koje će biti balansirano i prihvatljivo za obe strane u pregovorima:\n“Treba da bude rešenje koje će izraziti volju narodna Kosova, to je veoma jasno i svi smo podržali ovakvo rešenje, ali sa druge strane, ovo rešenje treba da bude prihvatljivo i za manjine.\nPredsednik Kosova Fatmir Sejdiu je rekao da je pregovaračka ekipa informisala Frida o vizijama Prištine za rešavanje statusa Kosova. Osuđujući poslednje akte nasilja, Sejdiu je rekao da su oni koji koriste nasilje protiv budućnosti i nezavisnosti Kosova. On je ponovio zahtev kosovske strane da se proces rešavanja statusa Kosova okonča do kraja ove godine.\nNajavljeno je da će Frid u četvrtak posetiti severni deo Mitrovice i sastati se sa predstavnicima UNMIK-a i kosovskih Srba.


Povodom tužbe Fonda za penzijsko i invalidsko osiguranje, Filijala Vranje, podnete Osnovnom sudu u Vranju, protiv redakcije „Vranjskih“ „radi ispražnjenja poslovnih prostorija i isplate zakupnine i troškova zakupa“, u iznosu od 159.169,00 dinara, Vukašin Obradović, glavni i odgovorni urednik i direktor „Vranjskih“ u današnjem saopštenju ističe da su u trenutku podnošenja tužbe izmirili sva dugovanja prema Fondu PIO.\n„O tome smo obavestili zakupodavca uz molbu da povuče tužbu, kao i da će ‘Vranjske’ snositi eventualne troškove Fonda PIO nastale podnošenjem tužbe. Fond PIO se oglušio o naš zahtev, te je u Osnovnom sudu u Vranju zakazan glavni pretres po ovoj tužbi“, kaže se u saopštenju.\n„Vranjske“ ne spore činjenicu da su zbog poteškoća u poslovanju neredovno izmirivali zakup, ali obaveštavaju javnost da zaključno sa 30. junom izdavač tog nedeljnika nema neizmirenih dugova prema zakupodavcu.\n„Sve to, činjenica da su ‘Vranjske’ 15 godina zakupac ovog prostora, i da Fond PIO Filijala u Vranju, umesto da prihoduje od poslovnog prostora, otkazuje „Vranjskim“ ugovor o zakupu iako u zgradi ima bar desetak slobodnih lokala, jasno ukazuje da se ne radi o ekonomskim razlozima“, navodi se u sapštenju.\nRedakcija „Vranjskih“ kaže da će se, ukoliko bude primorana, iseliti se iz ovog prostora i nastaviti sa radom, ali tvrdi da „ovaj primer pokazuje da se Fond PIO pridružio pritiscima kojima smo permanentno izloženi od trenutka kada je Srpska napredna stranke preuzela vlast u Vranju“.\nU ovom nedeljniku ističu da se pritsci, uglavnom ekonomske prirode, ogledaju i u tome što je javnim preduzećima zabranjeno da se oglašavaju u „Vranjskim“, a preduzeća sa većinskim državnim vlasništvom, poput „Simpa“, „Jumka“; „Bivode“, oglašavaju se u svim lokalnim medijima, naklonjenim lokalnim vlastima, osim u „Vranjskim“.\n„Ovo se dešava u isto vreme dok Turistička organizacija Vranje (TOV) plaća TV Vranjska plus, lokalnoj televiziji, čija je vlasnica funkcionerka SNS, 200.000 dinara za praćenje ‘Fijakerijade’ i ‘Dana Vranja u Beogradu’, a gotovo sva javna preduzeća sklapaju sa tom istom medijskom kućom nezakonite ugovore o poslovno – tehničkoj saradnji“, navodi se u saopštenju i ukazuje da u takvoj atmosferi tužba Fonda PIO ne predstavlja veliko iznaneđenje. Naprotiv, ona se sasvim uklapa u medijski ambijent koji lokalna vlast pokušava da stvori.\n← Poreska uprava: Podaci o Adrija medija grupi tajni\nAutonomni ženski centar protiv dnevnog lista Večernje novosti →


Dobojska bolnica dobila solarne kolektore za vodu – Vaš obnovljivi izvor informacija – Energis\nBolnica Sveti apostol Luka Doboj i Fond za zaštitu životne sredine i energetsku efikasnost Republike Srpske realizovali su projekat energetske efikasnosti "Ugradnja solarnih kolektora za toplu vodu" u vrijednosti od oko 92.000 KM. Direktor Fonda Srđan Todorović rekao je novinarima da je riječ o zajedničkom programu sa učešćem ovog fonda u iznosu od 70% ili oko 67.000 KM i dobojske bolnice sa 30% ili oko 26.000 KM.\nTodorović pojašnjava da se projekat ogleda u prelasku sa neobnovljivih na obnovljive izvore energije postavljanjem solarnih kolektora za dobijanje tople vode u vešeraju i kuhinji, čime će biti ostvarene znatne finansijske uštede u troškovima električne energije i do 50%, kao i smanjenje emisije štetnih gasova prouzrokovanih sagorevanjem mazuta.\nŠef Službe uslužnih djelatnosti Bolnice Miroslav Dragičević kaže da su sada smanjeni i skraćeni postupci tehnološkog ciklusa rada, ocijenivši da će se troškovi održavanja vešeraja sa 17.000 KM godišnje svesti na svega 7.000 KM.\nDirektor Bolnice Vlado Đurđević zahvalio je Vladi Republike Srpske za realizaciju ovog projekta, od kojeg očekuje i do 50% uštede na godišnjem nivou.\nĐurđević očekuje da će se troškovi projekta isplatiti već za tri godine.


Pastor Džons ne odustaje od spaljivanja Kurana | Republika Srpska\nNaslovna Vijesti Pastor Džons ne odustaje od spaljivanja Kurana\nPastor Džons ne odustaje od spaljivanja Kurana\nPastor Teri Džons, lider male evangelističke crkve na Floridi, koja propoveda antimuslimansku filozofiju, izjavio je dnas da neće odustati od plana spaljivanja Kurana na godišnjicu terorističkih napada na SAD, 11. septembra, uprkos prtiscima Bele kuće i verskih lidera.\n„Da, još smo rešeni da to uradimo“, izjavio je Džons gostujući u emisiji američke mreže Si-Bi-Es.\nOn je rekao da je primio više od 100 pretnji smrću i da je počeo da nosi pištolj otkada je u julu najavio plan da organizuje „Medjunarodni dan spaljivanja Kurana“, preneo je AP.\nKomandant medjunarodnih snaga u Avganistanu, general Dejvid Petreus danas je upozorio da bi, ukoliko to zaista učini, ekstremisti u Avganistanu i širom sveta nesumnjivo iskoristili Džonsov postupak da izazovu bes javnosti i podstaknu nasilje.\nDžons je rekao da i njega zabrinjava takva mogućnost, ali da je počeo da se pita „ima li kraja popuštanju“.\n„Možda je vreme da pošaljemo poruku muslimanskim ekstremistima da nećemo tolerisati njihovo ponašanje“, rekao je on.\nAmerička administacija osudila je Džonsovu nameru. Portparol Stejt departmenta Filip Krauli izjavio je sinoć da se nada da će se Amerikanci usprotiviti takvim, kako je istakao, „neameričkim“ planovima crkve pastora Terija Džonsa da na taj način obeleži devetu godišnjicu terorističkih napada Al Kaide na Njujork i Vašington.\nKrauli je dodao da su američke diplomatske misije već prijavile da je tim povodom u više muslimanskih država došlo do manjih demonstracija i dodao da ta akcija izlaže riziku živote običnih Amerikanaca, diplomata i vojnika.\nPortparol Bele kuće Roobert Gibs se potpuno složio sa onim što je rekao Petreus, rekavši da je američka vlada zabrinuta zbog bilo kakve slične akcije koja nanosi štetu američkim trupama.\nEvangelistička crkva u Gejnzvilu proglasila je 11. septembar „medjunarodnim danom spaljivanja Kurana“. U Gejnzvilu je ovih dana pojačano prisustvo policije, pošto je Džons primio više od 100 pretnji smrću.\nPolicija i gradonačelnik zatražiili su od Džonsa da otkaže skup, ističući da, iako mu američki ustav garantuje slobodu govora, okupljanja i ispovedanja vere, prekršiće gradske propise ako bez odgovarajuće dozvole nastavi sa pripremama. Gradske vlasti su mu već uskratile dozvolu za javno spaljivanje Kurana.


Bahata američka ambasadorka u UN: Pamtićemo ovo glasanje – NovostiDana.rs\nBahata američka ambasadorka u UN: Pamtićemo ovo glasanje\nAmbasadorka SAD u Ujedinjenim nacijama Niki Hejli najavila je danas da će „Amerika preseliti svoju ambasadu u Jerusalim“, ponovo zapretivši članicama UN ukidanjem američke pomoći ako Generalna skupština UN večeras izglasa rezoluciju kojom proglašava ništavim odluku predsednika Donalda Trampa da Jerusalim proglasi za glavni grad Izraela.\n„To je ono što američki narod želi da uradimo i to je prava stvar. Ovo glasanje će se pamtiti“, rekla je ona na vanrednoj sednici Generalne skupštine UN, sazvanoj na zahtev Palestinaca zbog sporne odluke Trampa o Jerusalimu gde oni žele sedište svoj buduće nezavisne države.\n„Nikakvo glasanje u UN neće promeniti odluku SAD da premesti svoju ambasadu u Jerusalim“, rekla je Hejli, istakavši da će Vašington“pamtiti dan u kojem je napadnut u Generalnoj skupštini samo zbog korišćenja svog prava koje ima kao i svaka druga suverena zemlja“.\n„Pamtićemo to kada budemo ponovo pozvani da damo najveći svetski doprinos UN. I pamtićemo kada nas toliko mnogo zemalja poziva, kao što često radi, da platimo čak i više, i da utičemo u njihovu korist“, rekla je američka ambasadorka.\nOcenila je da će večerašnje glasanje uticati na to kako Amerikanci gledaju na UN i na zemlje koje ne poštuju SAD to „glasanje će se pamtiti“.\nPredstavnik Jemena započeo je sednicu predstavljanjem nacrta rezolucije koju je predložila njegova zemlja zajedno sa Turskom.\nPalestinski posmatrač u svetskom telu Rijad Mansur govorio je potom istakvši da palestinski narod „neće trpeti verska opravdanja za aneksiju“, jer je Izrael istočni Jerusalim okupirao u ratu 1967. godine i potom ga anektirao.\nAmbasador Izraela u UN Dani Danon je kritikovao one koji podržavaju rezoluciju: „Vi ste marionete čije konce vuku palestinski eksperti za lutke. Vi ste slepi za laž, slepi na manipulacije baš kao lutke. Palestinci znaju da je rezolucija prevara“ i da će predlog teksta „završti na smetilištu istorije“.\nPredlog rezolucije o kojoj danas glasa Generalna skupština UN predložili su Turska nedavni domaćin samita Organizacije islamske saradnje u Istanbulu, i Jemen koji predvodi Arapsku grupu u UN.\nSličan je dokumentu na koji su SAD u ponedeljak stavile veto u Savetu bezbednosti UN.\nU predlogu rezolucije se navodi da je Jerusalim „pitanje konačnog statusa“ i ponovo se potvrdjuje 10 rezolucija Saveta bezbednosti o tom gradu koje datiraju iz 1967. godine, uključujući zahtev da se konačan status mora odrediti direktnim pregovorima Izraela i Palestine.\nU tekstu se potvrdjuje da „sve odluke i akcije čiji je smisao da izmene karakter, status, ili demografski sastav svetog grada Jerusalima nemaju legalne posledice, ništave su i moraju se povući“.\nU predlogu rezolucije je i poziv svim zemljama da se uzdrže od osnivanja diplomatskih misija u Jerusalimu.\nSaradnja Ministarstva za rad i Univerziteta u Beogradu u antidiskriminacionoj politici\nFejsbuk menja način razotkrivanja lažnih vesti na svojoj platformi


Ekonomija - datum: 2018-05-20 LOKALNA UPRAVA U DANILOVGRADU TVRDI DA NIJE NADLEŽNA ZA PROBLEME RADNIKA „PLANTE”\nĐuranović Opština neće da isplati zarade\nOpština Danilovgrad nema obavezu da isplati zarade bivšim radnicima preduzeća „Planta”. To se može zaključiti iz odgovora koje su dali „Danu”, a u vezi sa situacijom, odnosno problemom tih radnika kojima se duguju plate za šest godina.\n– Kontaktirali smo Privredni sud, od kojeg u dostavljenom dopisu stoji između ostalog da „u spisima predmeta nema dokaza da su u likvidacionom postupku bila prijavljena potraživanja po osnovu neisplaćenih zarada i doprinosa”. Takođe, lokalna uprava opštine Danilovgrad nije u posjedu bilo kakvog akta u vezi s „obećanjima likvidacionog upravnika Žarka Rašovića, da će opština preuzeti na sebe obavezu isplata neisplaćenih zarada, s obzirom na to da je zemlja vraćena u njeno vlasništvo“ – naveli su „Danu” iz opštine.\nPredstavnici radnika Slavka Bobičić i Jovica Jovović ranije su za „Dan” kazali da se za 11 radnika duguju neto plate za period od šest godina, a za jednog plate za dvije godine. Oni zarade nijesu primali od jula 2000. do septembra 2006. godine, kada je preduzeće ugašeno.\nIz opštine, na čijem je čelu Branislav Đuranović kontaktirali su nadležne državne organe u vezi s problemom radnika.\n– Obratili smo se i Ministarstvu rada i socijalnog staranja, koje je dopisom od Fonda rada tražilo obavještenje „da li je moguće da preko Fonda rada bivši zaposleni „Plante” ostvare pravo na isplatu zaostalih zarada. Fond rada je u odgovoru Ministarstvu rada i socijalnog staranja, između ostalog, naveo da je rok za podnošenje zahtjeva za isplatu potraživanja u smislu člana 23. Zakona o fondu rada istekao 8. januara 2011. godine – kazali su iz Opštine.\nBivši radnici su naveli da je većinski vlasnik preduzeća „Planta” bila država preko Fonda za razvoj, te da je 2004. godine donesena odluka o likvidaciji preduzeća, pošto je zemljište odlukom Vlade ustupljeno Opštini Danilovgrad.\n– Od juna 2000. godine do 2003. godine išli smo na posao, ali nismo primali zarade. Od 2003. do septembra 2006. godine nismo išli na posao, jer je radio samo dio preduzeća. Likvidaciju je pokrenuo Fond za razvoj 2004. godine i preduzeće je ugašeno 2006. godine, a mi poslati na biro – ispričali su Bobičić i Jovović u ime svih radnika.\nNaglasili su da se za 12 radnika duguje oko 62 hiljade eura a da je dug po radniku 5,5 hiljada.\n– Staž nam je povezan na plate od 50 eura i mi tražimo isplatu zarada, na osnovu visine plata po kojima nam je povezan staž. Kada je trebalo da zaključimo radne knjižice, iz stečajne uprave nam je rečeno da će nam Opština Danilovgrad izmiriti neto zarade, jer im je Vlada ustupila 18 hektara zemljišta. Zato smo i pristali na zaključenje knjižica – naveli su bivši radnici poljoprivrednog preduzeća.\nPodsjetili su da je preduzeće ugašeno jer nije moglo da se preregistruje u akcionarsko društvo.\n– Zemljište je vraćeno Opštini i preduzeće više nije moglo da postoji – naveli su radnici.\nOni smatraju da je Opština jedina kojoj se mogu obratiti.\n– Od svih institucija po kojima su nas šetali i prebacivali odgovornost jedni na druge, jedino su nas primili u Opštini Danilovgrad.\nIstakli su da bi Opština mogla da se zaduži i isplati im 62 hiljade, ili da traži novac od Vlade. Naveli su i da bi njima trebalo da pripadnu dva hektara od zemlje nekadašnje „Plante“, te da bi se prodajom zemljišta mogle izmiriti plate za radnike.A.Đ.\nPovodom problema bivših radnika preduzeća „Planta”, „Dan” je uputio i pitanja Fondu rada u vezi s tim da li su njihovi resori pokušali da riješe problem radnika oko isplate neisplaćenih zarada i da li je izvršna vlast razmatrala da u budžetu izdvoji sredstva i izmiri zarade za 11 radnika.\nOdgovorili su da u elektronskoj bazi podataka Fonda rada ne postoji nijedan zahtjev bivših radnika „Plante” Danilovgrad, za isplatu neisplaćenih zarada.\n– Ono što je evidentirano jesu zahtjevi za ostvarivanje svih neisplaćenih potraživanja koja se na osnovu člana 23 Zakona o Fondu rada mogu steći ukoliko je zaposlenima prestao radni odnos, usled stečaja ili su proglašeni tehnološkim viškom – objasnili su iz Fonda rada.


Toyota potvrdila - stiže novi Aygo - Auto Republika\nJapanska marka plasiraće novi model u A segmentu, odnosno treću iteraciju Aygoa.\nNa scenu stupa automobil koji će mehanički biti vrlo blizak novoj generaciji Yarisa. Novitet bi trebalo da upotrebljava Yarisovu arhitekturu, i nudiće se samo sa SUS motorima. Postoje indicije da bi Toyota mogla da se otarasi naziva Aygo, te da nadolazeći model dobije novi naziv, ali se za sada takva opcija čini manje izglednom.\nUprkos teškom dobu za čitav A segment, Aygo se pokazao kao vrlo otporan automobil kada je reč o prodaji. Tokom svoje karijere držao je vrlo visok nivo isporuka, ali nikada nije uspeo da ugrozi lidere iz Fiatovog programa – Pandu i 500.\nToyota želi da nova generacija Aygoa ostane u cenovnom pristupačnom rangu. Otud i namera da bude dostupna isključivo sa termalnim agregatima, bez elektrifikacije. Japanski brend ima vrlo izraženu prodaju hibrida na evropskom tlu, te imaju dovoljno prostora za manevar sa ovakvim potezom i da budu bezbrižni u vezi sa flotnom emisijom štetnih gasova.\nJapanci su preuzeli fabriku u Kolinu u Češkoj, koja je nekada bila deo zajedničkog poduhvata PSA grupe i Toyote. Sada su investirali više od 150 miliona evra zarad pripreme pogona za proizvodnju novih modela poput Yarisa i Aygoa.\nNova generacija Aygoa pomalo će koketirati sa SUV segmentom, kao što se da zaključiti na priloženim špijunskim fotografijama. Yarisova platforma trebalo bi da obezbedi i veće međuosovinsko rastojanje, odnosno više prostora za putnike u automobilu.\nS obzirom na uvećanu aktivnost Toyote oko Aygoa, premijera noviteta može se očekivati u narednim nedeljama, dok bi prvi primerci trebalo da stignu u izložbeno-prodajne salone do kraja tekuće godine.\nnext Dacia Duster Urban - specijalna edicija za nemačko tržište\nŠanse nema da novi Aygo dobije 1,5 (sam ili u kombinaciji sa 1,0).\nNadam se samo da će da zadrži ponudu prostora kao sadašnji. Ali, bojim se da je to nemoguće, jer bi onda po tom parametru bio ispred novog yarisa.\nMeni dizajn bas obecava, da nije ovo neka GR verzija, alu felbe ko u plahe Oktavije 🙂


KRUŠEVAC: 650 KORISNIKA NARODNE KUHINJE – KRUŠEVAC.LINK\nOvde si trenutno: Home / DRUŠTVO / KRUŠEVAC: 650 KORISNIKA NARODNE KUHINJE\nPovodom međunarodnog dana borbe protiv siromaštva, direktorka Centra za socijalni rad i predstavnici Crvenog krsta Kruševca posetili su narodnu kuhinju u Mesnoj zajednici Car Lazar i korisnicima pored redovnih obroka uručili dodatne pakete pomoći.\nNa teritoriji grada, za 650 korisnika narodne kuhinje u Kruševcu obezbeđuju se obroci tokom cele godine, 6 dana u nedelji na 4 lokacije.\nPo podacima Centra za socijalni rad, na teritoriji grada je 2100 nosioca prava novačane socijalne pomoći, a to je oko 3000 do 3500 korisnika, dok u Srbiji oko 268 000 građana koristi ovu vrstu pomoći. Najugroženije je stanovništvo na selu, deca i mladi, neobrazovani, nezaposleni i neaktivninosiocidomaćinstva. U veoma teškom položaju su i mnogočlane porodice, samohrani roditelji, osobe sa invaliditetom i njihove porodice.\nTag Centra za socijalni rad narodna kuhinja siromaštvo\nU petak sunčano i toplo - maksimalna temperatura do 27 stepeni


Dan Coats direktor Nacionalne obavještajne tokom svjedočenja na Kapitol hilu 6. marta 2018.\nŠef američke Nacionalne obavještajne službe Dan Coats saopštio je na saslušanju pred jednim komitetom Senata da smatra da je Rusija planirala da se umiješa u predstojeće izbore za američki Kongres u novembru ove godine, ali da nije siguran kako tačno i kada.\nCoatsova izjava je posljednja u seriji upozorenja američkih obavještajnih zvaničnika da ima naznaka da će Rusi pokušati da se upliću u predstojeće izbore u SAD i drugim zemljama Zapada.\nMoskva uporno negira miješanje u uzborne procese izvan Rusije, a ruski predsjednik Vladimir Putin je za NBC rekao prošle sedmice da je Kremlj tražio dokaze o miješenju od Vašingtona.\nAli od kada je američka obavještajna zajednica u januaru 2017. zaključila da je Rusija bila aktivna u različitim metodama od sajber napada do propagandističke kampnje da bi omeli predsjedničke izbore u SAD-u 2016., gomilaju se dokazi koji ukazuju da je riječ o organizovanom naporu.\nProšlog mjseca je specijalni zastupnik za rusku istragu, Robert Mueller, optužio 13 Rusa i 3 ruske kompanije za korištenje socijalnih medija i drugih metoda da bi omeli američke glasače, čime su prekršili više zakona u SAD.\nIzbori u novembru zbog kojih obavještajne agencije učestalo upozoravju na ruske aktivnosti odlučiće o sastavu oba doma američkog Kongresa.\n"Veoma je izvjesno da će nešto učiniti. Mi samo ne znamo koliko, kada i gdje" rekao je Coats pred Komitetom Senata za oružane snage.\n"Još nijesmo vidjeli dokaze agresivnih pokušaja na strani Rusije, ali mi znamo da se njihove maligne aktivnosti nastavljaju" rekao je Coats.\nPitanje ruskog uplitanja nadvija se kao sjena nad predsjedničkim mandatom Donalda Trumpa.\nTri kongresna komiteta vode istragu o tome, a posebna istraga specijalnog zastupnika Roberta Muellera do sada je osigurala optužnice ili priznanja krivice od ukupno 19 osoba i tri kompanije.\nAli Trump i Bijela kuća uporno pokušavaju da dovedu u pitanje izvještaje obavještajnih službi a dovode u pitanje i njihove zahtjeve da se preduzme akcija protiv Moskve.\nAmerički zakonodavci, naročito demokrate, iskazali su zabrinutost i optužili Trumpovu administraciju da ne čini dovoljno da odvrati bilo koji potencijalni pokušaj hakiranja izbora.\nTokom saslušanja senatori su pritisnuli Coatsa da odgovori kako Bijela kuća odgovara na njihova upozoronja, na šta je on rekoa:\n"Bijela kuća je aktivno uključena. To je veliki prioritet za njih".\n( RFE/RL: Mike Eckel)


Kragujevac je bezbedan grad - Kragujevac online - Sve o gradu na jednom mestu\nTrenutno se nalazite na strani: Vesti Info Grad Kragujevac Kragujevac je bezbedan grad\nKragujevac je bezbedan grad\nponedeljak, 17 septembar 2012 09:07\nPrema proceni Policijske uprave, Kragujevac je, u odnosu na ostatak Srbije, i dalje u vrhu po ukupnom stanju bezbednosti u gradu. Prošle i ove godine, u Kragujevcu nije bilo ubistava, dok kontinuirana borba protiv narkomanije daje dobre rezultate. Kragujevačka policija, istaknuto je na sednici gradskog Saveta za bezbednost, među najboljima je u zemlji i kad je borba protiv korupcije u pitanju.\nČlanovi Saveta za bezbednost konstatovali su da je broj krivičnih dela u Kragujevcu u prethodnih osam meseca na nivou istog prošlogodišnjeg perioda. Broj dela sa nepoznatim počiniocima u 2012, za dva odsto je manji no lane, dok je broj rešenih slučajeva na uobičajenom nivou od 60 odsto. Prosečno se beleži manje od tri prekršaja javnog reda i mira dnevno, a smanjuje se i broj saobraćajnih udesa.\nKomentarišući ove podatke, načelnik Policijske uprave u Kragujevcu Ivan Đorović ocenio je, na sednici Saveta za bezbednost, da je stanje sigurnosti u gradu „veoma dobro“.


Exit: Ne pristajemo da opet budemo zaboravljeni\nTanjug 19. marta 2021. 14:41\nNOVI SAD – EXIT festival i Udruženje muzičkih umetnika i radnika “Spasimo muziku” napisali su još jedan proglas, odnosno otvoreno pismo povodom zvanične najave Vlada Srbije da razmatra dodatnu podršku sektorima ugorženim pandemijom korona virusa, među kojima opet nije spomenuta muzička privreda, saopšteno je iz Exita.\nKako navode u javnom pismu, u pandemiji je ubedljivo najugroženija muzička industrija, jer ona podrazumeva solo koncerte izvođača, kao i mnoge muzičke festivale i manifestacije na kojima nastupaju brojni muzički sastavi, a oni su sada svi otkazani ili se održavaju samo onlajn.\n“Tim umetnicima je prvima ukinuto pravo na rad i poslednjima će biti vraćeno. Ovo je jedina delatnost koja je već više od godinu dana zabranjena sa apsolutnim padom prihoda od gotovo 100 odsto, dok su ostale ugrožene delatnosti, kao na primer ugostiteljstvo, sve vreme radile u određenim kapacitetima”, navodi se u proglasu Exita.\nDirekcija EXIT-a dalje ističe da je desetine hiljada ljudi u katastrofalnoj situaciji, a da za to nisu bili nimalo spremni.\nZabranjeno im je pravo na rad, bez mogućnosti da prehranjuju svoje porodice. “Naravno da je svim ugroženim delatnostima, turizmu, ugostiteljstvu potrebna dodatna podrška, ali ne pristajemo da mi opet budemo zaboravljeni”, oštro su podvukli iz Exita i Udruženja.\nKroz šest tačaka autori proglasa su izmerili stepen ugroženosti privrede kroz poređenje umanjenja prihoda privrednih subjekata u 2019. i 2020. godini.\nPrva tačka govori da svi privredni subjekti kojima je uvećan prihod prošle godine, ili je umanjen do 10 odsto, ne bi trebalo da dobijaju nikakvu dodatnu pomoć, i na taj način uštedeće se velika sredstva u budžetu.\nDruga tačka kaže da subjekti kojima je godišnji prihod u 2020. umanjen za 10 do 30 odsto u odnosu na 2019, treba da dobiju tri polovine minimalne mesečne zarade po zaposlenom.\nTreća stavka se odnosi na privredne subjekte kojima je godišnji prihod u 2020. umanjen za 30 do 50 odsto u odnosu na 2019, i oni bi trebalo da dobiju tri minimalne mesečne zarade po zaposlenom.\nPrema 4. stavki, ako je godišnji prihod u 2020. umanjen za 50 do 70 odsto u odnosu na 2019, ti subjekti treba da dobiju šest minimalnih mesečnih zarada po zaposlenom, kao i otpis doprinosa i poreza na plate.\nPeta tačka odnosi se na sve privredne subjekte kojima je godišnji prihod u 2020. umanjen preko 70 odsto u odnosu na 2019, i samim tim nalaze se na ivici bankrota.\nOni treba da dobiju 12 minimalnih mesečnih zarada po zaposlenom, ali i otpis doprinosa i poreza na plate za ceo period.\nPoslednja, 6. stavka govori u prilog tome da poseban program podrške treba da bude upućen samostalnim umetnicima i samozaposlenim muzičarima.\nTakođe, Exit predlaže da se kreira Fond za oporavak domaće muzičke i manifestacione privrede, u iznosu od najmanje tri miliona evra, a da sredstva iz fonda po jasnim kriterijumima dodeljuje zajednička komisija Vlade i predstavnika domaće scene.\n“Posebno napominjemo da ovde ne govorimo o velikim muzičkim zvezdama, već o svim onim nevidljivim ljudima iza scene koji su neophodni da bi se manifestacija desila, kao što su hiljade zaposlenih u koncertnim agencijama, rental i tiket kompanijama i drugim subjektima u našoj privrednoj grani”, precizirali su u pismu.\nOni su podsetili nadležne, kao i javnost da manifestaciona i muzička privreda, iako najugroženije, od izbijanja pandemije nisu dobile nikakvu posebnu podršku u odnosu na ostatak privrede.\nIstakli su da su gotovo sve druge evropske zemlje prepoznale ovaj problem i svojim kreativnim scenama uputile značajna sredstva dodatne pomoći.\n“Muzičari su uvek bili među prvima kada je u pitanju prikupljanje humanitarne pomoći za one kojima je najpotrebnija. Krajnje je vreme da i naša država, ali i društvo u celini, prepoznaju značaj domaće muzičke scene, i ne dozvole njeno potpuno gašenje”, upućuju apel iz ovog Udruženja i Exit tima.\nOvaj proglas je deo akcije “Inicijative za život domaće muzičke scene”, koju je pokrenula grupa pojedinaca na domaćoj muzičkoj sceni za vreme pandemije, a koju je do sada podržala većina manifestacija i organizatora događaja u Srbiji.


22/06/2021 22/06/2021 | by Jovo\nVeliki podvizi i uspesi najuspešnijeg košarkaša Srbije u NBA\nProglašen je najboljim, najkorisnijim igračem (MPV) NBA lige što je veliko priznanje i prvo koje je dobio jedan Srbin\nJokić je jedinstven, originalan igrač, nepredvidljivih poteza i neočekivanih akcija.\nJokić stalno obara stare i postavlja nove rekorde u broju datih koševa, broju dabl učinaka, kao i tripl dabl rezultata.\nVeć sada je oborio neke važne rekorde u NBA i njegovo ime će biti upisano u istoriju NBA takmičenja, a već je upisano u istoriju Denver Negitsa kluba za koji igra\nOno čime fascinira u igri je njegova svestranost, igra kao da je plejmejker, njegova dodavanja i asistencije su vrhunski, a istovremeno i svakodnevna dela.\nJokić je već sada najuspešniji srpski igrač u istoriji NBA, a pred njim je tek vrhunac njegove karijere u kojoj se očekuje da ostvari nove jedinstvene podvige i rekorde\nNajbolji košarkaši iz SFRJ i Srbije već dve i po decenije igraju košarku u NBA ligi, najjačem košarkaškom nadmetanju u svetu. U američkoj košarci dokazivalo se do sada ukupno 29 srpskih košarkaša. Ali, niko nije igrao tako uspešno, tako pobedonosno, tako efikasno kao Nikola Jokić, 26-godišnjak, rodom iz Sombora. Ove sezone 2020/21. izabran je skoro jednoglasno za najboljeg košarkaša Amerike!\nA otišao je 2014. U SAD, i izabran je tek u drugoj rundi kao 41. pik na draftu(poslednji po redu) te 2014. godine. Znači, jedva je dobio šansu da igra, a iz Srbije je otišao neafirmisan, nepoznat i sa slabim izgledima da uspe. Svojim radom i talentom postao je za pet-šest godina jedan od najboljih igrača NBA, a ove 2021. i zvanično najbolji – MVP (ponavljamo sa najlošijom pozicijom na draftu 2014.).\nPrvi je bio 1987- naš košarkaš Radisav Ćurčić, koji je odigrao samo 20 utakmica u NBA. A onda su u NBA stigli 1998. godine veliki srpski asovi i reprezentativci. Prvo, Žarko Paspalj, a potom godinu dana kasnije 1989. Vlade Divac. Paspalj je odigrao samo 28 utakmica u San Antonio Sparsima i prekinuo karijeru u NBA, ni on nije bio uspešan…\nPrvu veliku, uspešnu i višegodišnju karijeru u NBA imao je srpski centar Vlade Divac u Los Anđeles Lejkersima. U NBA je proveo punih 15 godina, nastupio na 1.134 utakmice igrajući još u Šarlot Honetsima i Sarkamento Kingsima, bio je popularan i omiljen košarkaš kod publike. On je ostavio trag u američkoj košarci i njegov uticaj i ugled je i dalje veliki.\nJokić originalan i neponovljiv talenat\nNikola Jokara Jokić, 26 godina (rođen 19. februara 1995. godine u Somboru). Jokara je igrao u Vojvodini i klubu Mega (osam puta su menjali ime u 21 godini postojanja Mega Leks, Mega Vizura, Mega Sokerbet…) Igrač u koga nisu mnogo verovali, osrednjeg talenta i uglavnom neperspektivan… Stigao je u SAD sa slabim šansama da zaigra u NBA, ali je kao poslednji izabran i dobio je šansu u Denveru. Tu priliku da uspe on nije ispistio! Vredno je trenirao, poboljšao svoju fizičku snagu vanserijskim trudom u teretanama… Ohrabrio se u igri, pokazivao specifična rešenja u akcijama, postao neuhvatljiv i nepredvidljiv igrač u napadu, a istovreemno i vrstan strelac, kako iz slobodnih bacanja tako i u šutiranju dvojki i trojki.\nI onda je u poslednje tri-četiri godine procvetao njegov talenat. Postao je prvo najbolji igrač u svom timu Denver Negits, pa najbolji strelac, pa jedan od najboljih centara u NBA. Sazrevao je kao igrač, trebalo je za to vremena i volje da se uči, obrazuje, i sluša veliki trener, nekadašnji igrač Majkl Meloun. Stekao je i samopouzdanje u igri protiv velikih asova.\nGodine 2019. izabran je prvi put da igrana Ol-star utakmici, meču najboljih igrača te sezone.\nIste sezone je izabran u najbolju petorku NBA lige, čime je postao peti evropski igrač kojem je to pošlo za rukom nakon Dirka Novickog, Marka Gasola, Žoakima Noe i Janisa Adetokumba.\nProšle, 2020. godine pozvan je na promotivni meč najboljih košarkaša NBA što je veliko priznanje i ohrabrenje za dobrog igrača.\nOve 2021. dostigao je Jokić sa svojom igrom takvu vrednost da je proglašen za najboljeg košarkaša Istočne konferencije NBA! Tako vredno i veliko priznanje nije dobio do sada niko od srpskih igrača (i iz bivše SFRJ) koji su igrali u NBA.\nAtipični centar u dosadašnjoj istoriji košarke\nKako je sve ovo postigao Jokić?\nKolega Aleksandar Petrović to najbolje sabira i kaže:\n„Ipak, njegove vrednosti nisu ni skok, ni brzina, ni šut, već mnogo kompleksniji faktori košarke.Košarkaška inteligencija, pregled igre, prepoznavanje protivničkih odbrana i napada, igranje u svojoj brzini, sposobnost “usporenog snimka” u glavi, razmišljanje nekoliko poteza unapred, donošenje ispravnih odluka, preuzimanje odgovornosti i neophodna doza sreće, samo su neke od stvari koje krase najdarovitije košarkaše na planeti, među kojima je definitivno Nikola Jokić. Jednostavno, on je potpuno atipični centar ne samo u današnjoj košarci, već u čitavoj istoriji ovog sporta“.\nTrnovit put Jokića: Od nepoznatog košarkaša do najboljeg igrača NBA lige\nGreg Popović: Jokić moderni Lari Bird\nKada je Greg Popovič, jedan od najboljih košarkaških trenera u Americi već tri decenije, izjavio“ da je Nikola Jokić moderni Leri Bird“, mediji u Americi skočili su mu za vrat i, uz sve poštovanje koje imaju prema njemu, počeli su da pišu i pričaju kako to nema veze s vezom, jer je olako uporedio jednog košarkaša sa Birdom – istinskom legendom američke i svetske košarke.\nIzjavu je dao 6. avgusta 2020. godine, kada je NBA liga nastavljena u „balonu“ u Orlandu, a i Nikola Jokić je nastavio tamo gde je stao pre nego što je pandemija virusa korona prekinula sezonu. Igrali su San Antonio Sparsi i Denver Nagetsi, a odmah posle utakmice trener ekipe izTeksasa (Sparsi) nije mogao da dâ veći kompliment srpskom košarkašu: „JokićjereikarnacijaLerijaBirda. Imanešto i odMozesaMelouna“, rekao je Popovič.\nLari Bird, krilni centar Bostona, jedan od najboljih košarkaša svih vremena\nOstali stručnjaci rekli su da nisu saglasni s njim u toj oceni o Jokiću. Rečeno je od stručnjaka i analitičara:\n„Kada je Leri trebalo da postigne koš, on je to i činio, a budućnost Denver Nagetsa zavisi od toga – da li Jokić može da pogađa kada je važno. Ako to bude mogao, onda će verovatno biti član Kuće slavnih, ali i dalje sam bez teksta kada pomislim na Popovićevo poređenje“.\nGodinu dana kasnije Nikola Jokić odveo je Denver Nagetse u polufinale Zapadne konferencije i to bez Džamala Mareja i Vila Bartona. Ne znamo da li shvatate koliko je ovo veliki podvig, ali zamislite da vam se povrede drugi i treći najbolji igrač ekipe, i da ostanete sa jednom zvezdom i momcima koji imaju jako malo iskustva.\nJokić i Popović: Međusobno poverenje i uvažavanje\nGregu Popoviču, treneru koji je predvideo uspon Jokića i naslutio njegove najveće igračke domete, krenuli su da se izvinjavaju ove sezone zbog toga što su se smejali, a prvi je to uradio Kendrik Perkins. „Bivši NBA centar iz današnjeg ugla posmatra izjavu trenera Sparsa i kaže: „Mislio sam da je Greg Popovič van sebe, da je lud, kada je rekao da je Jokić moderni Leri Bird. Ali, Nikola to zaista jeste. Poseban je košarkaš“, rekao je Perkins!\nI zato je sada vreme da se Popoviću izvinimo, baš kao što je to uradio Perkins.\nDenver je prošle sezone svojim sjajnim igrama u prvenstvu NBA odveo je svoju ekipu u plej-of posle punih deset godina. I tu su prikazali sjajne igre.\nOve godine taj podvig je Denver ponovio, i posle serije dobrih mečeva pobedio je poznatog rivala Feniks sanse i plasirao se u polufinale plej-ofa, što je opet podvig koji Denver nije zabeležio proteklih godina.\nU ovoj priči o uspesima Denvera i Jokića ne može se steći puna slika o sjajnim igrama Jokića ako ne istaknemo njegove izvanredne i košgeterske rekorde.\nMeloun: Velika karijera je tek pred njim\nPostao je još ranije najbolji strelac svog tima, a prošle i ove godine beleži ogroman broj dabl i tripl dabl pogodaka na utakmicama. Njegov prosek datih koševa po utakmici je impresivan. Jokić je regularni deo NBA završio sa impresivnim prosekom od 26,4 poena, 10,8 skokova i 8,3 asistencija.\nJokić je ostvario najbrži tripl-dabl u istoriji NBA lige za samo 14 minuta i 33 sekunde provedenih na terenu.\nJokićev mural u Somboru na zgradi “njegove” osnovne škole Dositej Obradović\nUjedno je postao evropski košarkaš sa najvećim brojem tripl-dabl mečeva i ušao među 10 najboljih igrača po ovom parametru u istoriji NBA lige.\nPrema američkom načinu računanja indeksa korisnosti, Jokić je najuticajniji ovosezonski igrač u NBA ligi sa 31,36 poena.\nNjegovi procenti šuta su takođe impresivni – iz igre od 56,6 odsto, 38,8 odsto za tri poena i 86,8 procenata sa linije slobodnih bacanja. Zato i ne čudi što je u nedavnoj opširnoj anketi ESPN od 101 glasa američkih novinara, najbolji centar današnjice ukupno dobio 90 glasova!\nJokić se raduje u dresu Srbije\nTrener Majkl Meloun preuzeo je tim Denvera 2015, godine i od tada ređa samo uspehe u vođenju ovog tima. Meloun je vrlo zaslužan za razvoj Jokića, konstantni napredak i usavršavanje. Njih dvojica su nosioci napretka ovog tima, odlično sarađuju i stvaraju rekorde kluba u uspešnosti i broju pobeda. Meloun o Jokiću ima visoko mišljenje i smatra da će on u narednih sezonama tek pokazati svu raskošnost svog talenta i igračkog umeća.\nMeloun ističe: „Jokić je vrhunski igrač, ali i dalje potcenjen u NBA i pored sjajnih rezultata koje postiže. On je nesebičan, neopterećen slavom i verujem u njegova blistava dostignuća u narednim godinama. Jednostavno ga volim kao čoveka koji sve od sebe daje za uspeh kluba i tima i saigrača!“\nTandem Meloun -Jokić je ušao u istoriju Denvera\nJasno je da osvajanjem ove titule najboljeg u NBA Jokićeva misija nije završena.\nOn je ponosan i srećan i ima motiva da nastavi blistavu karijeru.\nUvek ističe da je Srbin i da voli svoju otadžbinu Srbiju. Podrška ljubitelja košarke iz Srbije mu mnogo znači i daje podstrek da bude najbolji.\nOn kaže: „Igram sa svoju Srbiju, svoj tim Denver i na kraju i za sebe.\n<< Prethodni: Izbor novog dekana na Fasper-u pod znakom sumnje\nSledeći: >> Pustoš od litijumskih milijardi


Duterte tražio i dobio pomoć američkih specijalaca - 10.06.2017, Sputnik Srbija\nAmeričke specijalne snage pomažu Oružanim snagama Filipina kako bi se okončala opsada Maravija, na jugu te zemlje, koju drže ekstremisti povezani sa DAEŠ-om... 10.06.2017, Sputnik Srbija\n09:31 10.06.2017 (Osveženo: 11:49 10.06.2017)\nAmeričke specijalne snage pomažu Oružanim snagama Filipina kako bi se okončala opsada Maravija, na jugu te zemlje, koju drže ekstremisti povezani sa DAEŠ-om, rekao je Rojtersu portparol Ambasade SAD.\nAgencija navodi da do sada nije bilo potvrda da američke snage pružaju pomoć u borbama za ovaj grad koje su ušle u treću nedelju. Rojters navodi da je angažovanje specijalaca SAD usledilo nakon višemesečnih zategnutih veza savezničkih zemalja zbog neprijateljstva koje je filipinski predsednik Rodrigo Duterte iskazivao prema Vašingtonu i njegovog obećanja da će sa teritorije Filipina izbaciti američke snage koje već dugo toj zemlji obezbeđuju obuku i pomoć.\n„Na zahtev Vlade Filipina, američke snage za specijalne operacije pomažu Oružanim snagama Filipina u aktuelnim operacijama u Maraviju. Time se pruža pomoć komandantima Oružanih snaga Filipina na terenu u borbi protiv (islamističkih organizacija) Maute i Abu Sajaf. Iz bezbednosnih razloga, ne možemo da razgovaramo o specifičnim tehničkim detaljima podrške SAD aktuelnim operacijama Oružanih snaga Filipina“, rekao je portparol američke ambasade u Manili.


RTS :: U Žablju otvoren pogon nemačke kompanije za preradu povrća\nEkonomija U Žablju otvoren pogon nemačke kompanije za preradu povrća\nsreda, 11. sep 2019, 15:28 -> 15:47\nU Žablju otvoren pogon nemačke kompanije za preradu povrća\nFabrika za preradu povrća nemačke kompanije "Meminger konserven - Srbija" otvorena je u Gospođincima, u opštini Žabalj. Investicija vredna četiri miliona evra, a fabrika će, kako je najavaljeno, zapošljavati oko 250 radnika.\nReč je o kompaniji čija je osnovna delatnost prerada krastavaca koje otkupljuje od više od 2000 kooperanata u našoj zemlji. Jedna trećina od oko 15.000 tona otkupljenih krastavaca prerađivaće se u novoizgrađenoj fabrici u Gospođincima, saopštila je Pokrajinska vlada.\nPredsednik okrajinske vlade Igor Mirović kaže da će ova investicija važna jer će, kako je istakao, doprineti razvoju prehrambene industrije u Srbiji.\nNaveo je da je u prvih šest meseci ove godine zabeležen rast kada je reč o prehrambenoj industriji u AP Vojvodini.\n"Mere Vlade Republike Srbije i mere Pokrajinske vlade dale su rezultat. Usmeravamo značajna sredstva u ovu oblast jer u našoj zemlji postoje uslovi da se investira u prehrambenu industriju", naglasio je Mirović.\nImati ovakvu fabriku u Srbiji velika je i značajna stvar. Vlada Republike Srbije uredila je Zakon o angažovanju sezonskih radnika u poljoprivredi i time omogućila zapošljavanje 22.500 radnika po tom osnovu, rekao je ministar poljoprivrede Branislav Nedimović.\nDirektor "Maminger konservena" Klaus Herpel kaže da je posle nešto više od godinu dana od postavljanja kamena temeljca za ovu fabriku se danas može reći da je napravljen zajednički korak ka budućnosti.\nKako je dodao, fabrika će se, uz podršku vlada Srbije i Nemačke nastaviti da razvija i proširuje.\nO značaju ove investicije govorili su i amasador SR Nemačke Tomas Šib, direktor kompanije "Maminger konserven - Srbija" Oliver Ugrinaj i predsednik Opštine Žabalj Čedomir Božić.\n(četvrtak, 12. sep 2019, 10:33) - FORum LIvii [neregistrovani]\ndobar i siguran put\nКако је додао, фабрика ће се, уз подршку влада Србије и Немачке наставити да развија и проширује.\nDobro bi bilo da se ovakva jeda fabrika otvori i u leskovackom kraju.Poznati kao dobri povrtari , Leskovcani bi profitirali od toga.To bi znacilo i jacanje moravskih sela.Ali i okoline , Vlasotinackog , Lebanskog , Pustoreckog i Poreckog dela Juznomoravskog regiona.


Pokolj jelena u „Đerdapu“ - Životinje - Centar za prirodnu medicinu\nMinistarstvo poljoprivrede, kako „CPM" saznaje, nema zamerki na plan Nacionalnog parka „Đerdap" da ove godine može da se odstreli 100 jelena i košuta!\n- Realni godišnji prirast je odlučujući element na osnovu kojeg se planira izlučenje divljači. Pošto se, uz koeficijent prirasta od 0,8 na 126 košuta starijih od dve godine dobija prirast od 100 jedinki, korisnik lovišta ima zakonsku obavezu da izluči 100 jedinki - kažu u Ministarstvu poljoprivrede.\nKako tvrde u upravi Nacionalnog parka „Đerdap", oni moraju da naprave desetogodišnji plan.\n- Jedinke, da bi ih opstalo 300, moraju da se umanjuju. Sada je broj od 74 povećan na 100 godišnje u skladu sa planskim dokumentima - kaže Ninoslav Jovanović.\nPoređenja radi, taj broj je čak dvostruko veći nego za prethodnih deset godina kada je ubijeno 55 jelena.\nTo znači da će ove godine biti moguće uništiti trećinu ove vrste u „Đerdapu".\nČlan Nadzornog odbora NP „Đerdap" Slaviša Božinović tvrdi da će to biti pokolj.\n- To je pogubno! Pa ni Evropa nema 100 odstreljenih jelena godišnje. Direktor Srđan Stefanović je gledao i kada je jedan privatnik uništavao gnezda lastavica i ništa nije preduzeo! O tome postoji zapisnik inspekcije! Proverite!\n- Ogorčen je Božinović.\nMeđutim, Ninoslav Jovanović, pomoćnik direktora sektora zaštite i razvoja NP „Đerdap", tvrdi da su Božinovićevi navodi netačni.\n- Božinović je konkurisao za direktora, ali nije ušao u uži izbor i zato kalja naš ugled. Planom od 2003. do 2013. godine predviđen je odstrel 74 grla svake godine. Planom od 2013. do 2023. predviđen je odstrel 100 grla svake godine. To je odobrilo nadležno Ministarstvo poljoprivrede, šumarstva i vodoprivrede - navodi Jovanović.\nNi Božinović ni Jovanović nisu mogli da odgovore na pitanje zašto je kada je zakonom bio dozvoljen odstrel 74 jelena, pre dve godine odstreljeno pet, pre tri sedam jelena, za 10 godina ukupno 55.\n- U poslednjih 10 godina nijedne godine nismo imali više od 10 odstreljenih grla - kaže Jovanović.\ndjerdap jelen pokolj\n» Riba klovn i morska sasa